**Občina Majšperk**

Majšperk 32a

2322 Majšperk

Številka: 014-1/2012-

Datum:

**ZADEVA: OSNUTEK ODLOKA O NAČINU OPRAVLJANJA OBVEZNE LOKALNE GOSPODARSKE JAVNE SLUŽBE RAVNANJA S KOMUNALNIMI ODPADKI V OBČINI MAJŠPERK**

**PRAVNA PODLAGA:** 62. člen Zakona o lokalni samoupravi /ZLS/ (Uradni list RS, št. 94/2007-UPB2, 76/2008, 79/2009, 51/2010), 149. člen Zakona o varstvu okolja /ZVO-1/ (Uradni list RS, št. 39/2006-UPB1, 49/2006-ZMetD, 66/2006 Odl. US: U-I-51/06-10, 33/2007-ZPNačrt, 57/2008-ZFO-1, 108/2009), 3. in 7. člen Zakona o gospodarskih javnih službah /ZGJS/ (Uradni list RS, št. 32/1993, 30/1998, 127/2006-ZJZP, 38/2010-ZUKN, 57/2011), 3. člen Zakona o prekrških /ZP-1/ (Uradni list RS, št. (Uradni list RS, št. 29/2011-UPB8), Uredba o odpadkih (Uradni list RS, št. 103/2011), 17. člen Statuta občine Majšperk (Uradni list RS, št. 23/1999, 92/2003)

**PREDLAGATELJ: dr. Darinka Fakin, županja**

**PRIPRAVLJAVCI: Inštitut za lokalno samoupravo in javna naročila Maribor**

doc. dr. Boštjan Brezovnik, univ. dipl. pravnik

 izr. prof. dr. Žan Oplotnik, univ. dipl. ekon.

 Milan Železnik, univ. dipl. pravnik

**Obrazložitev:**

**1 Pravna podlaga**

V skladu z določilom prvega odstavka 61. člena **Zakona o lokalni samoupravi /ZLS/** (Uradni list RS, št. 94/2007-UPB2, 76/2008, 79/2009, 51/2010) občina zagotavlja opravljanje javnih služb, ki jih sama določi in javnih služb, za katere je tako določeno z zakonom (lokalne javne službe). V skladu z določilom 62. člena Zakona o lokalni samoupravi /ZLS/ občina predpiše način in pogoje opravljanja javnih služb, če zakon ne določa drugače.

**Zakon o varstvu okolja /ZVO-1/** (Uradni list RS, št. 39/2006-UPB1, 49/2006-ZMetD, 66/2006 Odl.US: U-I-51/06-10, 33/2007-ZPNačrt, 57/2008-ZFO-1, 70/2008, 108/2009-ZPNačrt-A, 108/2009) v prvi točki prvega odstavka 149. člena določa, da so obvezne občinske gospodarske javne službe varstva okolja zbiranje komunalnih odpadkov, prevoz komunalnih odpadkov, obdelava mešanih komunalnih odpadkov in odlaganja ostankov predelave ali odstranjevanja komunalnih odpadkov. Zakon o varstvu okolja /ZVO-1/ v navedenem 149. členu še določa, da občina zagotovi izvajanje navedene javne službe v skladu s predpisi, ki urejajo gospodarske javne službe.

Način in oblike izvajanja gospodarskih javnih služb določa **Zakon o gospodarskih javnih službah /ZGJS/** (Uradni list RS, št. 32/1993, 30/1998, 127/2006-ZJZP, 38/2010-ZUKN, 57/2011). V skladu z določilom 3. člena Zakona o gospodarskih javnih službah /ZGJS/ (vrste gospodarskih javnih služb) so gospodarske javne službe republiške in lokalne in so lahko obvezne in izbirne. Obvezna gospodarska javna služba se določi z zakonom. Način opravljanja republiške gospodarske javne službe predpiše Vlada Republike Slovenije z uredbo, lokalna skupnost pa z odlokom tako, da je zagotovljeno njeno izvajanje v okviru funkcionalno in prostorsko zaokroženih oskrbovalnih sistemov.

Ne glede na način izvajanja (opravljanja) gospodarske javne službe, režim dejavnosti ureja država oziroma lokalna skupnost.Glede na navedeno določilo 3. člena, Zakon o gospodarskih javnih službah /ZGJS/predvideva izdajo posebnega predpisa (odlok lokalne skupnosti) o načinu opravljanja, s katerim se uredijo pogoji za zagotavljanje in uporabo javnih dobrin, viri financiranja in način njihovega oblikovanja (v tem okviru tudi cenovni režim), pravice in obveznosti uporabnikov in položaj infrastrukture, namenjene izvajanju javne službe. Omenjeno izhaja iz določil 7. člena Zakona o gospodarskih javnih službah /ZGJS/(način opravljanja), ki določa, da se 's predpisom iz drugega odstavka 3. člena ZGJS (odlokom lokalne skupnosti) za posamezno gospodarsko javno službo določijo:

* organizacijska in prostorska zasnova njihovega opravljanja po vrstah in številu izvajalcev (v režijskem obratu, gospodarskem javnem zavodu, javnem podjetju, na podlagi koncesije),
* vrsta in obseg javnih dobrin ter njihova prostorska razporeditev,
* pogoji za opravljanje in uporabo javnih dobrin,
* pravice in obveznosti uporabnikov,
* viri financiranja gospodarskih javnih služb in način njihovega oblikovanja,
* vrsta in obseg objektov in naprav, potrebnih za opravljanje gospodarske javne službe, ki so lastnina republiške ali lokalne skupnosti ter del njihove javne lastnine, ki je javno dobro in varstvo, ki ga uživa,
* drugi elementi pomembni za opravljanje in razvoj gospodarske javne službe.'

S predpisom (odlokom) lokalne skupnosti (občine) se lahko uredijo vprašanja v zvezi z javno službo, ki so v javnem interesu, ne glede na to v kakšni obliki se bo izvajala javna služba. Ta predpis naj bi tudi že določal, v kakšni obliki se bo izvajala javna služba. V predpisu (odloku) lokalne skupnosti se torej uredijo vsa vprašanja, ki so zaradi javnega interesa pomembna pri gospodarski javni službi - gre torej za javnopravno regulacijo javne službe.

**2 Ocena stanja**

Občinski svet Občine Majšperk je v letu 2005 sprejel **Odlok o načinu opravljanja obveznih lokalnih gospodarskih javnih služb zbiranja in prevoza komunalnih odpadkov in odlaganja ostankov predelave ali odstranjevanja komunalnih odpadkov na območju Občine Majšeperk**(Uradni list RS, št. 107/2005, 29/2007). Po sprejemu navedenega odloka je zakonodajalec sprejel **Zakon o spremembah in dopolnitvah Zakona o varstvu okolja /ZVO-1C/** (Uradni list RS, št. 108/2009), ki je v 65. členu določil novo obvezno občinsko gospodarsko javno službo varstva okolja “obdelavo mešanih komunalnih odpadkov”. Ob navedenem je Vlada RS v tem obdobju sprejela podzakonske akte (uredbe), ki urejajo pravni režim izvajanja obvezne lokalne gospodarske javne službe ravnanja s komunalnimi odpadki, in sicer:

* **Uredbo o odpadkih** (Uradni list RS, št. 103/2011),
* **Uredbo o ravnanju z biološko razgradljivimi kuhinjskimi odpadki in zelenim vrtnim odpadom** (Uradni list RS, št. 39/2010).

V skladu z navedenim in upoštevaje določilo tretjega odstavka 153. člena Ustave Republike Slovenije (Uradni list RS, št. 33I/1991, 42/1997, 66/2000, 24/2003, 69/2004, 68/2006) (uskajenost pravnih aktov), ki določa, da morajo biti podzakonski predpisi in drugi splošni akti v skladu z ustavo in zakoni, je za zakonito izvajanje dejavnosti obvezne lokalne gospodarske javne službe ravnanja s komunalnimi odpadki potrebno sprejeti nov, v zakonodajo usklajen odlok o načinu opravljanja navedene javne službe.

**3 Ocena finančnih posledic**

Na podlagi **Zakona o javnih financah/ZJF/** (Uradni list RS, št. 11/2011-UPB4, 110-ZDIU12) in **Zakona o javno-zasebnem partnerstvu /ZJZP/** (Uradni list RS, št. 127/2006), mora koncedent (javni sektor v obliki države ali lokalne skupnosti) pred podelitvijo koncesije zasebnemu partnerju (koncesionarju), **pripraviti okvirno oceno ekonomskih in finančnih posledic podelitve koncesije za proračun in končnega uporabnika** javne storitve oz. dobrine. Zavedati se moramo, da izvajanje gospodarske javne službe ni tržna dejavnost, saj se izvaja znotraj reguliranega ekonomskega okolja preko izključne in posebne pravice do izrabe monopolnega položaja in/ali razpolaganja z javno infrastrukturo. Vrste le teh so opredeljene v **Zakonu o gospodarskih javnih službah/ZGJS/** (Uradni list RS, št. 32/1993, 30/1998, 127/2006-ZJZP, 38/2010-ZUKN, 57/2011). Javni sektor lahko izvajanje javne službe prenese na zasebnega partnerja v okviru javno zasebnega partnerstva na podlagi **Zakona o javno-zasebnem partnerstvu /ZJZP/** (Ur.l.RS, št. 127/2006), vendar mora biti v okviru postopka podelitve te izključne in posebne pravice izvajanja in razpolaganja z monopolno dejavnostjo, poznan ekonomsko finančni okvir znotraj katerega se lahko giblje **t.i. nadomestilo koncesionarju** za izvajanje dejavnosti. Nadomestilo je pojem, ki pokriva proizvajalne in splošne stroške izvajanja dejavnosti gospodarske javne službe ter navzgor zamejen priznani donos na kapital, ki ga za izvedbo zagotavlja zasebni partner. Koncesionarsko nadomestilo je lahko v obliki t.i. pozitivne koncesnine, kjer privatni partner (koncesionar) pridobi pravico neposrednega zaračunavanja uporabe javne infrastrukture ali dobave javne dobrine končnim uporabnikom v zamejeni višini ali pa v obliki t.i. negativne koncesnine, kjer se dobava javne dobrine ne zaračunava neposredno uporabniku, ampak prej navedene stroške in zamejen donos koncesionarju, skozi proračun pokriva država oz. lokalna skupnost. Koncesijska razmerja se običajno sklepajo za daljše obdobje glede na vrsto gospodarske javne službe in oceno primernosti podelitve monopola zasebnemu partnerju. V okviru podelitve koncesije morajo biti tveganja porazdeljena enakomerno, pri čemer običajno zasebni sektor v celoti prevzame nase tehnično in operativno tveganje, tržna in finančna tveganja pa si javni in privatni sektor lahko porazdelita, vendar le do primerne mere. **Glede na povedano je bila za namene izvajanja lokalne gospodarske javne službe ravnanja s komunalnimi odpadki pripravljena ocena finančnih posledic podelitve koncesije za ravnanje s komunalnimi odpadkiskozi kalkulacijo primerne lastne cene izvajanja storitve (LC) in višine nadomestila za uporabo javne infrastrukture (OMR)**. V predstoječem primeru gre za t.i. pozitivno nadomestilo koncesionarju, ki ga koncesionar pridobiva neposredno preko zaračunavanja opravljene storitve končnim uporabnikom. Primerno nadomestilo koncesionarju (PNK) je v grobem okviru opredeljeno že v **Pravilniku o metodologiji za oblikovanje cen storitev obveznih občinskih gospodarskih javnih služb varstva okolja** (Uradni list RS, št. 63/2009, v nadaljevanju krajše: Pravilnik), ki ga je v letu 2009 izdal Minister za okolje in prostor na podlagi določila tretjega odstavka 149. člena Zakona o varstvu okolja /ZVO-1/ (Uradni list RS, št. 39/2006-UPB1, 49/2006-ZMetD, 66/2006 Odl. US: U-I-51/06-10, 33/2007-ZPNačrt, 57/2008-ZFO-1A, 70/2008, 108/2009). S pravilnikom je zakonodajalec določil metodologijo za oblikovanje cen storitev obveznih občinskih gospodarskih javnih služb varstva okolja in druge ukrepe in normative povezane z obračunom cen storitev javnih služb njihovim uporabnikom, ločeno za zbiranje in prevoz komunalnih odpadkov, njihovo obdelavo in kasnejše odlaganje preostankov obdelave . V skladu z navedenim morajo tudi lokalne skupnosti kot skrbnice in/ali izvajalke javnih služb, pri prenosu izvajanja le teh na koncesionarje, upoštevati določbe pravilnika. Usmeritve navedenega pravilnika se nanašajo predvsem na dva segmenta, in sicer: a) na ceno storitve javne službe, ki pripada neposredno koncesionarju in pokriva normalne stroške izvajanja dejavnosti (lastna cena) ter primeren donos izvajalcu (okoli 7%), in b) drugi del cene, ki predstavlja povračilo stroška izrabe javne infrastrukture - omrežnina. Ta del cene pripada neposredno lastniku infrastrukture. Omrežnina se kot namenski vir uporablja za financiranje razvoja ter investicijskega vzdrževanja infrastrukture. V skladu z navedenim pravilnikom se cena za uporabnika oblikuje v višini, ki pokriva vse dejansko nastale stroške dobave javne dobrine po načelu »uporabnik/onesnaževalec« plača, poleg tega pa zagotavlja vir za osnovno obnovo ter razvoj infrastrukturnih objektov. Glede na dosedanji način se način oblikovanja cen obveznih občinskih gospodarskih javnih služb varstva okolja razlikuje predvsem v tem, da bistveno bolj upošteva osnovna načela gospodarjenja, saj v preteklosti cena storitve, ki jo je plačal uporabnik, v mnogih primerih ni zadoščala za pokrivanje stroškov izvajanja dejavnosti, pri čemer je bil primanjkljaj viden predvsem v stalni praksi odpisovanja amortizacije ali pokrivanja razlik iz občinskih proračunov. Ureditev načeloma tudi ne pozna »razlikovanja« med posameznimi skupinami uporabnikov (npr. med gospodarskimi subjekti in gospodinjstvi), prav tako pa ne dovoljuje neposredno pomoč posameznim skupinam uporabnikom, ki se prenaša na druge nivoje. Tako lahko sicer občina v skladu z določilom 5. člena navedenega pravilnika subvencionira ceno storitve, vendar samo v tistem delu, ki se nanaša na ceno uporabe javne infrastrukture, ne more in prepovedano pa je subvencionirati cene storitve, s katero se pokrivajo stroški izvajalca in javnih dajatev. Občina lahko subvencionira ceno uporabe javne dobrine samo za tiste uporabnike, ki ne opravljajo pridobitne dejavnosti, subvencija pa ne sme biti višja od 50 %, ki bi jo sicer moral plačevati uporabnik javne infrastrukture po določilih navedenega pravilnika. Kakršnakoli druga subvencija cene dobave javne dobrine mora temeljiti na drugih načelih in se izvaja skozi vodenje socialne politike lokalne skupnosti (npr. sistem vaučarjev) v skladu z določili veljavnega Zakona o gospodarskih javnih službah /ZGJS/. Ob tem naj opozorimo še na spremembe v računovodskih standardih, ki po 31.12.2009 ne poznajo več t.i. kategorije »sredstev v upravljanju«. Slednje pomeni, da so morale občine tako prevzeti vso javno infrastrukturo iz upravljanja pri izvajalcih javnih služb, nazaj v svojo last oz. računovodske evidence, temu primerno pa urediti tudi razmerja z izvajalci glede upravljanja in razpolaganja z javno infrastrukturo. Priporočilo je, da se kot »primerno« razmerje predlaga najemna pogodba s katero izvajalec dejavnosti javne službe plačuje lastniku javne infrastrukture *»najemnino za uporabo infrastrukture«*. Najemnino v svojih členih omenja tudi Pravilnik, ki predvideva plačilo *najemnine*, ki jo je dolžan plačevati izvajalec (koncesionar) lastniku infrastrukture in predstavlja namenski prihodek lastnika za nove investicije ter investicijska vzdrževalna dela na javni infrastrukturi za katero je bila zaračunana. Vir za plačilo najemnine predstavlja omrežnina, kot del plačila uporabnika, ki jo lastnik infrastrukture in izvajalec uredita z letno pogodbo. Za javno infrastrukturo se lahko štejejo vsi objekti oziroma osnovna sredstva, po katerih se izvaja javna gospodarska služba in kot taka predstavljajo lokalni monopol, to pomeni, da je bodisi nemogoče ali pa neracionalno vzpostaviti vzporedno omrežje objektov za izvajanje istovrstne javne službe, lokalna skupnost pa ta lokalni monopol regulira z instrumentom podelitve koncesije. **Glede na navedeno,v nadaljevanju prikazujemo izračun kalkulativnih elementov in strukturo lastne cene (LC ali CS, cena storitve) izvajanja lokalne gospodarske javne službe zbiranja in prevoza komunalnih odpadkov ter odlaganje preostankov predelave in/ali odstranjevanja komunalnih odpadkov v občini**. **Izračun pomeni hkrati tudi oceno finančnih posledic izvajanja dejavnosti za končnega uporabnika in proračun koncedenta, prikazuje pa tudi primeren okvir znotraj katerega naj koncedent v postopku razpisa ugotavlja primernost ponudnikov oz. potencialnih koncesionarjev. V primeru, da pri postopku javnega razpisa za podelitev koncesije, ponudnik ne izkazujejo ponudbe, ki ustreza podanim okvirom, tak ponudnik ni primeren.** Kot primernega se šteje tistega ponudnika, ki je v svoji ponudbi sposoben zagotoviti takšno stroškovno ceno storitve (LC oz. CS) za končnega uporabnika in pristati na takšno višino nadomestila (PNK), ki še sovpada s kalkulacijo, ki je bila pripravljena v skladu z navedenim pravilnikom in jo prikazujemo v nadaljevanju. Kalkulacija lastne oziroma primerne stroškovne cene za končnega uporabnika je sestavljena iz naslednjih elementov: • stroškov javne infrastrukture (OMR) ter • stroškov izvajanja storitev (LC storitve), ki pa se pri kalkulaciji cene prikazujejo ločeno. Stroški izvajanja storitev (LC storitve) vsebujejo izvajalčeve proizvajalne stroške (PS), njegove splošne stroške (SS) in primeren donos na vložena lastna sredstva izvajalca (D). Slednji je enak donosu zadnje 10 letne državne obveznice povečanemu za eno odstotno točko (okoli 5,7%), pri čemer pa lahko z obvladovanjem stroškov in večjo učinkovitostjo, koncesionar doseže tudi višji donos. Stroški javne infrastrukture (OMR) vključujejo stroške amortizacije (AM) javne infrastrukture ali stroške najemnine infrastrukture, povečane za stroške povezane z zavarovanjem te infrastrukture (ZAV) ter obresti povezane s financiranjem investicij v javno infrastrukturo (FININFRA):

CS = (PS + SS + D) + OMR (1)

OMR = AM + ODS + ZAV + FININFRA (2)

Tabeli 1 in 2 v nadaljevanju prikazujeta okvir in primerne vrednosti elementov lastne cene izvajanja dejavnosti obvezne občinske gospodarske javne službe zbiranje in prevoz komunalnih odpadkov ter odlaganje preostankov predelave oz. odstranjevanja komunalnih odpadkov, skupaj s predvidenim stroškom javne infrastrukture t.i. omrežnino za rabo omrežja (v tem primeru so to zbirni centri za odpadke, odlagališče in nepremičnine povezane z njim). *Prikazana projekcija temelji na eni strani na analizi preteklih stroškov dosedanjega izvajalca, na drugi strani pa na podlagi analize lastnih cen, ki jo je za namene Zbornice komunalnega gospodarstva v letu 2009 pripravil Inštitut IREET[[1]](#footnote-2) in temelji na obsežni analizi stroškov izvajanja vseh GJS na področju okolja. Analiza je zajela večino izvajalcev GJS s področja okolja na obmičju RS in je diferencirala izvajalce glede na obseg in specifike izvajanja GJS na območju, ki ga izvajalec pokriva.* Predlog primerne lastne cene izvajanja dejavnosti smo označili s PNK (primerno nadomestilo koncesionarju), ki istočasno pomeni tudi osnovno ceno dobave javnih storitev za uporabnika (CS) kot okvir znotraj katerega naj se giblje prihodnji koncesionar v izhodiščnem letu izvajanja dejavnosti ter jo vsakoletno potrjuje občina na podlagi izhodiščne pogodbe in pripravljenega letnega poslovnega načrta koncesionarja.Predlagano primerno nadomestilo za prvo leto izvajanja dejavnosti, predstavlja zgornjo mejo za potrebe izbire koncesionarja in bo predvidoma lahko tudi nižja. Cena je razdeljena na del, ki pokriva stroške izvajanja storitev zbiranja in prevoza komunalnih odpadkov do zbirnih centrov oz. na odlagališče, del ki pokriva stroške obdelave pred odlaganjem oz. del ki pokriva stroške odvoza na odlagališče ter odlaganja. V ceno je vključen tudi t.i. priznani donos koncesionarju in del, ki pokriva stroške javne infrastrukture. Cena je po pravilniku merjena v evrih (€) na kilogram (kg) komunalnih odpadkov, ki jih uporabniki prepustijo izvajalcu javne službe. **Glede na dana izhodišča, ocene in historično analizo, se kot primerna zgornja meja referenčne vrednosti, PNK, za dejavnost ravnanja s komunalnimi odpadki, ki jo sme ponuditi prihodnji koncesionar, giblje do nivoja 0,2059 €/kgprevzetih komunalnih odpadkov za prvo leto izvajanja dejavnosti,** pri čemer predlagamo, da se cena skozi koncesijsko obdobje usklajuje glede na uradno statistiko rasti cen, izjemoma pa tudi v primeru nastopa t.i. spremenjenih okoliščin pri poslovanju (npr. bistveno spremenjene cene energentov, bistveno spremenjen obseg dobave, ipd…). K tej ceni se uporabniku prišteje proporcionalni del omrežnine **(OMR)**, ki znaša po podatkih **0,0445 €/kg**, občina pa se lahko odloči za subvencijo omrežnine v višini do največ 50%, uporabnikom iz nepridobitnega sektorja. Skupna cena**(CS)**brez subvencije tako znaša **0,2504 €/kg, s subvencijo pa 0,2282 € na kg** prepuščenih komunalnih odpadkov**.**

**Tabela 1:** Predlog PNK / primerjava cen izvedbe storitve GJS v RS - razpisni maksimum

|  |  |  |  |  |
| --- | --- | --- | --- | --- |
| Analiza za celotno Slovenijo | min | povp | max | PNK\_občine |
| LC\_zbiranje in prevoz do zbirnih centrov | 0,0414 | 0,0800 | 0,1625 | 0,1547 |
| LC\_obdelava pred odvozom na odlagališče | 0,0245 | 0,0550 | 0,0746 | 0,0108 |
| LC\_odlaganje komunalnih odpadkov | 0,0158 | 0,0450 | 0,1076 | 0,0377 |
| Skupaj v €/kg | 0,1800 |  | 0,2059 |

**Tabela 2:** Ocena primerne cene za uporabnika z omrežnino (OMR) in maksimalnim možnim nadomestilom koncesionarju za izvajanje koncesijskih storitev (PNK)

|  |
| --- |
| **Občina Majšperk**  |
| V € /leto /primerno nadomestilo koncesionarju / PNK | **2010** | **2011** | **PNK** |
| Stroški blaga in materiala povezani z dejavnostjo zbiranja in prevoza (1) | 21.209 | 16.967 | 19.954 |
| Stroški dela zaposlenih, ki izvajajo dejavnost zbiranja in prevoza (2) | 52.373 | 41.898 | 47.709 |
| Stroški storitev povezani z izvajanjem dejavnosti zbiranja in prevoza (3) | 35.601 | 28.481 | 32.431 |
| Amortizacija osnovnih sredstev izvajanja dejavnosti zbiranja in prevoza (4) | 8.925 | 7.140 | 8.130 |
| **Proizvajalni stroški zbiranja in prevoza do odlagališča (1+2+3+4) (5)** | **118.107** | **94.486** | **108.223** |
| **Splošni stroški dejavnosti zbiranja in prevoza (6)** | **13.123** | **10.498** | **12.025** |
| **Skupaj stroški dejavnosti zbiranja in prevoza (5+6) (7)** | **131.230** | **104.984** | **120.248** |
| **Skupaj stroški obdelave pred odlaganjem (8)** | **9.862** | **6.915** | **8.389** |
| **Skupaj stroški odlaganja / odstranjevanja (9)** | **34.458** | **24.163** | **29.311** |
| **Priznani donos (10)** | **2.112** | **2.152** | **2.115** |
| **Skupaj stroški GJS ravnanja s komunalnimi odpadki - v € (7+8+9+10) (11)** | **177.663** | **138.215** | **160.063** |
| **Količina zbranih komunalnih odpadkov (skupaj v občini) (kg)** | **913.810** | **640.800** | **777.305** |
| **Lastna cena / LC / izvajanja GJS - skupaj (€/kg) (12)** | **0,1944** | **0,2157** | **0,2059** |
| **Vrednost osnovnih sredstev izvajalca za izvajanje storitve GJS v €** | 55.487 | 44.389 | 50.546 |
| **Amortizacija infrastrukture za izvajanje dejavnosti GJS v €** | 35.497 | 35.497 | 32.931 |
| **Podatki o stroških zavarovalnih premij in obrestih za infrastrukturo v €** | 1.775 | 1.775 | 1.647 |
| **Omrežnina /OMR / strošek javne infrastrukture v €/kg (13)** | **0,0408** | **0,0582** | **0,0445** |
|  |  |  |  |
| **Končna cena storitve izvajanja GJS in omrežnina (CS) v €/kg (12+13) (14)** | **0,2352** | **0,2739** | **0,2504** |
|  |  |  |  |
| **Skupaj stroški dejavnosti zbiranja in prevoza do zbirnih centrov (a)**  | **0,1436** | **0,1638** | **0,1547** |
| **Stroški obdelave pred odvozom na odlagališče (b)**  | **0,0108** | **0,0108** | **0,0108** |
| **Stroški odvoza na odlagališče in odlaganja / odstranjevanja (c)**  | **0,0377** | **0,0377** | **0,0377** |
| **Priznani donos (d)**  | **0,0023** | **0,0034** | **0,0027** |
| **Skupaj stroški GJS ravnanja s komunalnimi odpadki (e)**  | **0,1944** | **0,2157** | **0,2059** |
| **Omrežnina\_strošek izrabe javne infrastrukture (f)**  | **0,0408** | **0,0582** | **0,0445** |
| **Skupaj\_končna cena GJS\_ravnanja s komunalnimi odpadki v €/kg (g)** | **0,2352** | **0,2739** | **0,2504** |
| **Sedanja cena za uporabnika v €/kg** | **0,1860** | **0,1860** | **0,1945** |

**Sinteza izhodišč, robnih pogojev in finančnih posledic podelitve koncesije izvajanja dejavnosti obvezne občinske gospodarske javne službe zbiranje in prevoz komunalnih odpadkov ter odlaganje preostankov predelave ali odstranjevanja komunalnih odpadkov za občino Majšperk,s projekcijo poslovnega izida koncesionarja.** Glede na predhodne analize, ocene in navedbe, lahko v zaključku začrtamo tudi okvir ekonomsko-finančnih parametrov podelitve koncesije za izvajanje dejavnosti lokalne gospodarske javne službe. Čeprav v tem primeru podelitev koncesije ni posebej vezana na določena investicijska dela in razvoj infrastrukturnega omrežja – torej en investicijski ciklus v katerem se običajno povrne investicija - kljub temu menimo, da je smiselno podeliti koncesijo za izvajanje dejavnosti za obdobje, ki je daljše od 10 let vendar krajše od 20 let, saj se tako lahko vzpostavi dolgoročno sodelovanje med javnim in zasebnim sektorjm, dolgoročnost pa je za potencialnega zasebnega partnerja pogoj za lažje obvladovanje stroškov poslovanja in posledično nižjo ponudbeno ceno v fazi razpisa.*V Tabeli 3 so prikazani temeljni robni pogoji in izhodišča po katerih bi bilo smiselno oblikovati kriterije in merila za izbor najugodnejšega ponudnika - koncesionarja. Glede na slednje je v Tabeli 4 prikazana tudi simulacija ene izmed variant poslovnega izida izvajanja dejavnosti na način koncesije, iz tega pa so razvidne tudi ključne posledice za deležnike, to je občino kot koncedenta, izvajalca storitev kot koncesionarja ter občane in podjetja ter institucije kot končne uporabnike koncesioniranih storitev*.

Tabela 3: Sinteza izhodišč, robnih pogojev razpisa in finančnih posledic podelitve koncesije

|  |  |  |  |  |  |
| --- | --- | --- | --- | --- | --- |
|  | **2012** | **2015** | **2018** | **2021** | **2024** |
| Referenčna cena PNK v €/kg – max | **0,2059** | 0,2183 | 0,2314 | 0,2453 | 0,2600 |
| Predvidena uskladitev PNK\* - max | vsako tretje letoglede na gibanje indeksa rasti cen |
| Koncesijska dajatev kot % prih – min | 0,5% |  |  |  |  |
| Količina prevzetih odpadkov t - min | 777.305  | predvidena rast cca. 0,7% letno |
| Najemnina lastniku infra. v € - min | 34.578 | Prvo leto - OMR in razvoj omrežja |
| Ocena zamejenega donosa na kapital  | +7% | povprečje obdobja trajanja koncesije |

\*glede na dolgoročne usmeritve ciljane stabilnosti cen ECB katere članica je tudi Slovenija

Kot vidimo iz Tabele ter glede na predhodno besedilo, bi koncesionar ob danih izhodiščih in pogojih, v času trajanja koncesijskega razmerja, dosegal okoli +7% povprečni letni presežek prihodkov nad odhodki, pri čemer je v simulaciji upoštevana predpostavka o zmerni odpravi X-neučinkovitosti koncesionarja tako, da se v predvideno rast stroškov zaradi usklajevanja z inflacijo, prenese zgolj 75% te rasti. V primeru, da bi koncesionar po pridobitvi koncesije in potencialne cene za izvedbo storitve v višini **0,2059 €/kg**, slabo gospodaril s sredstvi, bi se njegov letni presežek sorazmerno nižal. Res je, da obstajajo tudi nekatera tveganja na katere prihodnji koncesionar nima vpliva, pa tudi nadzor koncedenta jih ne more popolnoma odpraviti. Govorimo o t.i. »spremenjenih okoliščinah« kamor sodijo vsa sistemska tveganja in tudi bistveno spremenjene okoliščine poslovanja (takšen primer je npr. več kot podvojena cena energentov – nafte, kot smo ji bili priča v letih med 2004 in 2008, nepričakovan upad količin za več kot npr. 30%, ipd). Spremenjene okoliščine so poseben segment koncesijske pogodbe, ki tako koncedentu kot koncesionarju narekujejo, da se o njih sporazumno dogovorita, spremembe pa morajo biti ustrezno argumentirane z elaborati strokovnih in neodvisnih institucij. Kljub temu pa menimo, da je predlagana referenčna cena za potrebe razpisa (PNK) izračunana tako, da omogoča določen maneverski prostor in rezervo potencialnim ponudnikom za njeno racionalizacijo, tako na strani same ponujene cene kot na strani koncesijske dajatve (KD) in skupno pozitivno poslovanje v 15 letnem koncesijskem obdobju.

**Tabela 4:** Simulacija poslovanja koncesionarja v okviru izvajanja GJS pod danimi izhodišči in ocenjenim PNK v Občini Majšperk

|  |  |  |  |  |  |  |  |
| --- | --- | --- | --- | --- | --- | --- | --- |
| 15 let | Prihodekna kg - PNK | količina v kg | Prihodekskupaj | Stroškiskupaj | Poslovni izid pred pred plačilom KD | KD – koncesijska dajatev | Končni\_PI |
| 2012 | 0,2059  | 777.305  | 160.063  | -157.948  | 2.115  | -800  | 1.315  |
| 2013 | 0,2059  | 782.746  | 161.183  | -160.317  | 867  | -806  | 61  |
| 2014 | 0,2059  | 788.225  | 162.312  | -162.722  | -410  | -812  | -1.221  |
| 2015 | 0,2183  | 793.743  | 173.255  | -165.162  | 8.092  | -866  | 7.226  |
| 2016 | 0,2183  | 799.299  | 174.467  | -167.640  | 6.828  | -872  | 5.955  |
| 2017 | 0,2183  | 804.894  | 175.689  | -170.154  | 5.534  | -878  | 4.656  |
| 2018 | 0,2314  | 810.528  | 187.534  | -172.707  | 14.827  | -938  | 13.889  |
| 2019 | 0,2314  | 816.202  | 188.846  | -175.297  | 13.549  | -944  | 12.605  |
| 2020 | 0,2314  | 821.916  | 190.168  | -177.927  | 12.242  | -951  | 11.291  |
| 2021 | 0,2453  | 827.669  | 202.989  | -180.596  | 22.394  | -1.015  | 21.379  |
| 2022 | 0,2453  | 833.463  | 204.410  | -183.305  | 21.106  | -1.022  | 20.084  |
| 2023 | 0,2453  | 839.297  | 205.841  | -186.054  | 19.787  | -1.029  | 18.758  |
| 2024 | 0,2600  | 845.172  | 219.719  | -188.845  | 30.874  | -1.099  | 29.775  |
| 2025 | 0,2600  | 851.088  | 221.257  | -191.678  | 29.579  | -1.106  | 28.473  |
| 2026 | 0,2600  | 857.046  | 222.806  | -194.553  | 28.253  | -1.114  | 27.139  |
| Sk 15 let |   |   | 2.850.540  | -2.634.904  | 215.637  | -14.253  | 201.384  |
| IRR | 7% | NPV | 1.927.066  | -1.798.874  | 128.191  | -9.635  | 118.556  |

**3 Predlog**

Občinskemu svetu Občine Majšperk predlagam, da sprejme z zakonodajo usklajeno besedilo Odloka o načinu opravljanja obvezne lokalne gospodarske javne službe ravnanja s komunalnimi odpadki v Občini Majšperk po skrajšanem postopku v skladu z določilom 84. člena Poslovnika Občinskega sveta Občine Majšeperk (Uradni list RS, št. 34/1999). V skladu z določilom tretje alineje prvega odstavka navedenega 84. člena Poslovnika Občinskega sveta Občine Majšperk lahko svet na obrazložen predlog predlagatelja odloči, da bo na isti seji opravil obe obravnavi predloga odloka, če gre za uskladitve z zakonom, državnim proračunom ali drugimi predpisi države oziroma občine.

Občina Majšperk

dr. Darinka Fakin, županja

**Kazalo:**

 Osnutek Odloka o načinu opravljanja lokalne gospodarske javne službe ravnanja s komunalnimi odpadki v Občini Majšperk 11

1 Splošne določbe 11

2 Organizacijska in prostorska zasnova opravljanja javne službe 12

3 Vrsta in obseg storitev javne službe ter njihova prostorska razporeditev 13

3.1 Vrsta in obseg storitev javne službe 13

3.1.1 Zbiranje in prevoz komunalnih odpadkov 14

3.1.2 Obdelava komunalnih odpadkov 18

3.1.4 Odlaganje ostankov predelave ali odstranjevanja komunalnih odpadkov 18

4 Pogoji za zagotavljanje in uporabo storitev javne službe 19

5 Pravice in obveznosti uporabnikov javne službe 20

6 Financiranje javne službe 22

7 Vrsta in obseg objektov in opreme, potrebnih za izvajanje javne službe 22

8 Cene storitev javne službe 22

9 Nadzor 23

10 Javna pooblastila izvajalca javne službe 23

11 Predpisi, sprejeti na podlagi tega odloka 23

12 Kazenske določbe 23

13 Prehodne in končne določbe 24

 Obrazložitev k osnutku Odloka o načinu opravljanja lokalne gospodarske javne službe ravnanja s komunalnimi odpadki v Občini Majšperk 25

1 Splošne določbe 25

2 Organizacijska in prostorska zasnova opravljanja javne službe 27

3 Vrsta in obseg storitev javne službe ter njihova prostorska razporeditev 27

3.1 Vrsta in obseg storitev javne službe 27

3.1.1 Zbiranje in prevoz komunalnih odpadkov 28

3.1.2 Obdelava komunalnih odpadkov 33

3.1.3 Odlaganje ostankov predelave ali odstranjevanja komunalnih odpadkov 33

4 Pogoji za zagotavljanje in uporabo storitev javne službe 34

5 Pravice in dolžnosti uporabnikov javne službe 35

6 Financiranje javne službe 35

7 Vrsta in obseg objektov in opreme, potrebnih za izvajanje javne službe 36

8 Cene storitev javne službe 36

9 Nadzor 36

10 Javna pooblastila izvajalca javne službe 36

11 Predpisi, sprejeti na podlagi tega odloka 37

12 Kazenske določbe 37

13 Prehodne in končne določbe 38

Osnutek Odloka o načinu opravljanja lokalne gospodarske javne službe ravnanja s komunalnimi odpadki v Občini Majšperk

Na podlagi 62. člena Zakona o lokalni samoupravi /ZLS/ (Uradni list RS, št. 94/2007-UPB2, 76/2008, 79/2009, 51/2010), 149. člena Zakona o varstvu okolja /ZVO-1/ (Uradni list RS, št. 39/2006-UPB1, 49/2006-ZMetD, 66/2006 Odl. US: U-I-51/06-10, 33/2007-ZPNačrt, 57/2008-ZFO-1, 108/2009), 3. in 7. člena Zakona o gospodarskih javnih službah /ZGJS/ (Uradni list RS, št. 32/1993, 30/1998, 127/2006-ZJZP, 38/2010-ZUKN, 57/2011), 3. člena Zakona o prekrških /ZP-1/ (Uradni list RS, št. (Uradni list RS, št. 29/2011-UPB8), Uredbe o odpadkih (Uradni list RS, št. 103/2011) 17. Člena Statuta občine Majšperk (Uradni list RS, št. 23/1999, 92/2003)je Občinski svet Občine Majšperk na svoji ... seji dne ... sprejel

**Odlok**

**o načinu opravljanja obvezne lokalne gospodarske javne službe ravnanja s komunalnimi odpadki v Občini Majšperk**

1 Splošne določbe

1. **člen**

**(uporaba izrazov)**

V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

1. **člen**

**(javna služba)**

Ta odlok določa način opravljanja obvezne lokalne gospodarske javne službe zbiranja komunalnih odpadkov, prevoza komunalnih odpadkov, obdelave mešanih komunalnih odpadkov in odlaganja ostankov predelave ali odstranjevanja komunalnih odpadkov (v nadaljevanju: javna služba) na območju Občine Majšperk (v nadaljevanju: občina).

1. **člen**

**(vsebina odloka)**

S tem odlokom se določa način opravljanja javne službe, ki obsega:

1. organizacijsko in prostorsko zasnovo opravljanja javne službe,
2. vrsto in obseg storitev javne službe ter njihovo prostorsko razporeditev,
3. pogoje za zagotavljanje in uporabo storitev javne službe,
4. pravice in obveznosti uporabnikov storitev javne službe,
5. vire financiranja javne službe in način njihovega oblikovanja,
6. vrsto objektov in naprav, potrebnih za izvajanje javne službe, ki so lastnina občine,
7. cene storitev javne službe,
8. javna pooblastila izvajalca javne službe,
9. nadzor nad izvajanjem javne službe,
10. kazenske določbe,
11. druge elemente, pomembne za opravljanje in razvoj javne službe.
12. **člen**

**(cilji ravnanja s komunalnimi odpadki)**

Cilji ravnanja s komunalnimi odpadki po tem odloku so:

* omogočiti povzročiteljem komunalnih odpadkov dostop do storitev javne službe;
* zagotoviti učinkovito izločanje ločenih frakcij komunalnih odpadkov;
* zagotoviti obdelavo mešanih komunalnih odpadkov predno se jih odstrani z odlaganjem na odlagališču nenevarnih odpadkov oziroma preda v sežig;
* zagotoviti v največji meri predelavo in ponovno uporabo ločenih frakcij komunalnih odpadkov, predvsem pa odpadne embalaže, ki je komunalni odpadek;
* uveljavitev načela 'stroške plača povzročitelj komunalnih odpadkov';
* zagotoviti izdelavo in sprejem letnih in dolgoročnih programov ukrepov na področju ravnanja s komunalnimi odpadki.
1. **člen**

**(uporaba predpisov)**

Za vprašanja v zvezi z izvajanjem javne službe iz prvega člena tega odloka, ki niso posebej urejena s tem odlokom, se uporabljajo predpisi s področja ravnanja s komunalnimi odpadki.

1. **člen**

**(pojmi)**

V tem odloku uporabljeni pojmi imajo enak pomen, kot je določen v predpisih s področja ravnanja s komunalnimi odpadki.

1. **člen**

**(strokovnotehnične, organizacijske in razvojne naloge)**

(1) Strokovnotehnične, organizacijske in razvojne naloge na področju opravljanja dejavnosti javne službe so naloge, ki se nanašajo zlasti na:

* razvoj, načrtovanje in pospeševanje dejavnosti javne službe,
* investicijsko načrtovanje in gospodarjenje z objekti in napravami potrebnimi za izvajanje dejavnosti javne službe,
* strokovni nadzor nad izvajalcem javne službe,
* financiranje dejavnosti javne službe,
* opravljanje drugih nalog določenih z zakonom.

(2) Naloge iz prvega odstavka tega člena opravlja pristojni organ občinske uprave.

(3) Naloge iz prve in druge alineje prvega odstavka tega člena se lahko poveri izvajalcu javne službe.

1. **člen**

**(subsidiarno ukrepanje)**

(1) Občina skrbi za odpravo posledic čezmerne obremenitve okolja zaradi ravnanja s komunalnimi odpadki in krije stroške odprave teh posledic, če jih ni mogoče naprtiti določenim ali določljivim povzročiteljem ali ni pravne podlage za naložitev obveznosti povzročitelju obremenitve ali posledic ni mogoče drugače odpraviti.

(2) Izvajalec javne službe je v primeru iz prejšnjega odstavka dolžan na račun občine zagotoviti zbiranje in prevoz komunalnih odpadkov, ki povzročajo čezmerno obremenitev okolja ter oddajo teh odpadkov v obdelavo.

(3) Če se v primeru iz prvega odstavka tega člena povzročitelj ugotovi kasneje, ima občina pravico in dolžnost izterjati vračilo stroškov iz prejšnjih odstavkov.

2 Organizacijska in prostorska zasnova opravljanja javne službe

1. **člen**

**(oblika opravljanja javne službe)**

Javna služba iz drugega člena tega odloka se opravlja s podelitvijo koncesijena celotnem območju občine v obsegu in pod pogoji, določenimi s tem odlokom.

3 Vrsta in obseg storitev javne službe ter njihova prostorska razporeditev

3.1 Vrsta in obseg storitev javne službe

1. **člen**

 **(vrsta in obseg storitev javne službe)**

(1) Javna služba po tem odloku obsega storitve zbiranja in prevoza komunalnih odpadkov, obdelave mešanih komunalnih odpadkov in odlaganja ostankov predelave ali odstranjevanja komunalnih odpadkov, ki jih njihovi imetniki prepuščajo izvajalcu javne službe in sicer:

* storitve prevzemanja komunalnih odpadkov na prevzemnih mestih, zbiralnicah in zbirnih centrih;
* storitve prevoza prevzetih komunalnih odpadkov do centra za ravnanje z odpadki;
* storitve obdelave mešanih komunalnih odpadkov;
* storitve predhodnega skladiščenja komunalnih odpadkov zaradi oddaje odpadkov v nadaljnjo obdelavo ali odlaganje, vključno s prevozom preostankov odpadkov po obdelavi iz prejšnje alineje na odlagališče za nenevarne odpadke.

(2) Storitve iz prejšnjega odstavka so v okviru opravljanja javne službe kot javne dobrine zagotovljene vsakomur pod enakimi pogoji.

1. **člen**

 **(uporabniki storitev javne službe)**

(1) Uporaba storitev iz prejšnjega člena je obvezna za vse uporabnike storitev javne službe.

(2) Uporabnik storitev javne službe je vsak imetnik komunalnih odpadkov, ki ima ne glede na pravni temelj:

* pravico do uporabe stavbe ali dela stavbe, v kateri stalno ali začasno prebiva ena ali več oseb;
* pravico do uporabe objekta ali dela objekta, v ali na katerem se opravlja storitvena ali proizvodna dejavnost;
* pravico do upravljanja objekta v javni rabi, v katerem se povzroča nastajanje komunalnih odpadkov.

(3) Kot dokazilo, da ima imetnik odpadkov pravico do uporabe stavbe ali objekta, se šteje zlasti dokazilo o lastništvu, najemna in podnajemna pogodba ali pisno soglasje lastnika oziroma upravljavca stavbe ali objekta. Imetnik odpadkov je dolžan obvestiti izvajalca javne službe o pridobitvi statusa uporabnika iz prejšnjega odstavka v roku osmih dni od izpolnitve predpisanih pogojev.

(4) Če je imetnikov pravice do uporabe nepremičnin iz drugega odstavka tega člena več, imajo skupaj nerazdelno pravice in obveznosti uporabnika storitev javne službe.

(5) Če v skladu s prejšnjimi odstavki ni mogoče določiti uporabnika storitev javne službe, je uporabnik storitev javne službe lastnik stavbe ali dela stavbe oziroma objekta ali dela objekta, v kateri stalno ali začasno prebiva ena ali več oseb oziroma v ali na katerem se opravlja storitvena ali proizvodna dejavnost ali objekta v javni rabi, ki povzroča nastajanje odpadkov. Če je lastnikov nepremičnine več, imajo skupaj nerazdelno pravice in obveznosti uporabnika storitev javne službe.

(6) Imetniki odpadkov, ki na podlagi prejšnjih odstavkov izpolnjujejo pogoje za pridobitev statusa uporabnika glede več nepremičnin na območju občine, so za vsako nepremičnino posebej dolžni uporabljati storitve javne službe po tem odloku.

(7) Uporabniki iz prejšnjih odstavkov so prosti obveznosti po tem odloku, če izvajalcu javne službe izkažejo, da stavba ali objekt oziroma del stavbe ali objekta ni v uporabi neprekinjeno že najmanj tri mesece.

3.1.1 Zbiranje in prevoz komunalnih odpadkov

1. **člen**

 **(ločeno zbiranje komunalnih odpadkov)**

(1) Izvajalec javne službe je dolžan zagotoviti, da se v okviru javne službe ločeno zbirajo in prevzemajo naslednje ločene frakcije komunalnih odpadkov:

* papir in drobna lepenka, vključno z drobno odpadno embalažo iz papirja ali lepenke,
* drobna odpadna embalaža iz stekla,
* drobna odpadna embalaža iz plastike ali sestavljenih materialov,
* drobna odpadna embalaža iz kovine,
* biološki odpadki (biološko razgradljivi kuhinjski odpadki in zeleni vrtni odpad),
* mešana odpadna komunalna embalaža zbrana od vrat do vrat,
* kosovni odpadki,
* nenevarni odpadki.

(2) Izvajalec javne službe mora zagotoviti, da se nevarne frakcije zbirajo ločeno od drugih ločeno zbranih frakcij komunalnih odpadkov.

(3) Ostanki komunalnih odpadkov, ki se ne zbirajo ločeno na podlagi prvega in drugega odstavka tega člena, se zbirajo kot mešani komunalni odpadki.

(4) Imetniki odpadkov prepuščajo komunalne odpadke izvajalcu javne službe z odlaganjem v tipizirane in označene zabojnike, posode ali vreče, postavljene na prevzemnih mestih, zbiralnicah in zbirnih centrih pod pogoji in na način, ki so določeni s tem odlokom.

1. **člen**

 **(prevzemanje ločeno zbranih frakcij)**

 (1) Storitve prevzemanja ločenih frakcij obsegajo:

* redno prevzemanje odpadne embalaže zbrane po sistemu od vrat do vrat~~,~~
* redno prevzemanje mešanih komunalnih odpadkov od gospodinjstev ter pravnih in fizičnih oseb (s.p.),
* redno prevzemanje ločenih frakcij v zbiralnicah ločenih frakcij,
* redno prevzemanje ločenih frakcij v zbirnih centrih,
* redno prevzemanje kosovnih odpadkov v zbirnih centrih in
* občasno prevzemanje kosovnih odpadkov na prevzemnih mestih kosovnih odpadkov.

(2) Storitve prevzemanja nevarnih frakcij obsegajo:

* redno prevzemanje nevarnih frakcij v zbiralnicah nevarnih frakcij,
* redno prevzemanje nevarnih frakcij, ki jih povzročitelji komunalnih odpadkov oddajajo v zbirnem centru ali premičnih zbiralnicah nevarnih frakcij.

(3) Podrobneje se obseg in vsebina storitev ter način ločenega zbiranja odpadkov iz prvega in drugega odstavka tega člena določi z letnim programom ravnanja z ločeno zbranimi frakcijami, ki mora vsebovati podatke, določene s predpisom o ravnanju z ločeno zbranimi frakcijami. Program za vsako naslednje leto izdela izvajalec javne službezbiranja in prevoza komunalnih odpadkov in ga posreduje občini v potrditev najpozneje do 15. oktobra v tekočem letu.

1. **člen**

 **(zbiralnice ločenih frakcij)**

(1) Izvajalec javne službe mora za prevzemanje ločenih frakcij zagotoviti zbiralnice ločenih frakcij, ki morajo biti opremljene s tipiziranimi posodami ali zabojniki za prevzemanje ločenih frakcij komunalnih odpadkov iz 12. člena tega odloka.

(2) Zbiralnice ločenih frakcij so prostorsko razporejene:

* v urbanih ali večjih stanovanjskih naseljih najmanj ena zbiralnica na vsakih 500 prebivalcev;
* najmanj ena zbiralnica ob večjih trgovinah ali trgovskih centrih, zdravstvenih domovih, bolnišnicah, šolah in otroških vrtcih;
* najmanj ena zbiralnica v naseljih z manj kot 500 prebivalci.

(3) Iz zbiralnic se stalno, redno in nemoteno zagotavlja prevoz ločenih frakcij v center za ravnanje z odpadki.

(4) Ne glede na določila prvega, drugega in tretjega odstavka tega člena, lahko izvajalec javne službe organizira prevzemanje ločenih frakcij po sistemu “od vrat do vrat”. Na območju, kjer se vse ali del ločenih frakcij zbira po sistemu “od vrat do vrat” izvajalcu javne službe ni potrebno zagotoviti zbiralnic ločenih frakcij za tiste ločene frakcije, za katere je organizirano zbiranje “od vrat do vrat”.

1. **člen**

 **(zbiralnice nevarnih frakcij)**

(1) Izvajalec javne službe mora za prevzemanje nevarnih frakcij zagotoviti v zbirnem centru, ki morajo biti opremljene s tipiziranimi in označenimi posodami ali zabojniki za prevzemanje nevarnih frakcij komunalnih odpadkov.

(2) V naseljih z več kot 1.000 prebivalci, v katerih ni zbiralnice nevarnih frakcij, se ločeno zbiranje nevarnih frakcij zagotavlja najmanj enkrat v koledarskem letu s premično zbiralnico nevarnih frakcij po vnaprej določenem urniku, ki ga določi izvajalec javne službe.

(3) Če je premična zbiralnica iz prejšnjega odstavka tovorno vozilo, mora njegov postanek v posameznem naselju trajati vsaj tri ure.

(4) Izvajalec javne službe mora povzročitelje komunalnih odpadkov v naseljih iz drugega odstavka tega člena najmanj štirinajst dni pred ločenim zbiranjem nevarnih frakcij v premični zbiralnici obvestiti o času in načinu prevzema z obvestilom, objavljenim v sredstvih javnega obveščanja in na drug krajevno običajen način.

1. **člen**

 **(urejanje in vzdrževanje zbiralnic)**

# (1) Zbiralnice se uredijo na javnih površinah lokalnega pomena, ki so dostopne za transportna vozila, če se s tem ne ogroža njihova splošna raba. Kadar bi bila lahko zaradi ureditve zbiralnice ogrožena splošna raba javne površine, občina zagotovi drugo primerno javno površino.

# (2) Izvajalec javne službe opremi zbiralnico z zabojniki ali posodami za ločeno zbiranje komunalnih odpadkov. Tipi in oznake zabojnikov ali posod za posamezne ločene in nevarne frakcije ter označbe zbiralnic se določijo s tehničnim pravilnikom.

# (3) Izvajalec javne službe mora zbiralnice vzdrževati tako, da:

# povzročitelji komunalnih odpadkov lahko nedvoumno ugotovijo, katere vrste frakcij se v zbiralnici zbirajo,

* se ločene frakcije prepuščajo in začasno hranijo tako, da je možna njihova ponovna uporaba, predelava ali odstranjevanje skladno s predpisi,
* na kraju zbiralnice ne prihaja do onesnaževanja okolja in
* lahko ločene frakcije prepuščajo vsi povzročitelji komunalnih odpadkov.

(4) V zbirnem centru mora nevarne frakcije, ki jih oddajajo povzročitelji komunalnih odpadkov, prevzemati za ločeno zbiranje in začasno skladiščenje teh frakcij usposobljena oseba.

(5) Izvajalec javne službe mora prepuščene ločene frakcije in oddane nevarne frakcije v zbiralnicah redno prevzemati in jih v začasno skladiščenje, predelavo ali odstranjevanje odpremljati s tako opremljenimi vozili, da nakladanje in razkladanje odpadkov ne povzroča prašenja in povzroča čim manj hrupa, med prevozom pa ne prihaja do raztresanja odpadkov.

1. **člen**

 **(prevzemanje mešanih komunalnih odpadkov)**

(1) Prevzemanje mešanih komunalnih odpadkov se opravlja na prevzemnih mestih, kjer so uporabniki dolžni po vnaprej določenem urniku prepustiti te odpadke izvajalcu javne službe v tipiziranih posodah s prostornino 120 l, 240 l, 500 l, 1100 l ali v tipiziranih zabojnikih s prostornino, ki je določena s tehničnim pravilnikom.

(2) Druge posode, zabojniki ali tipizirane vrečke za prepuščanje mešanih komunalnih odpadkov, ki jih določa tehnični pravilnik, se lahko uporabijo samo, če iz objektivno opravičljivih razlogov (na primer zaradi nedostopnosti ali velike oddaljenosti od prevzemnega mesta ali izrednega povečanja količine odpadkov) ni mogoče uporabiti posode ali zabojnika iz prejšnjega odstavka. V teh primerih morajo uporabniki do prevzema hraniti odpadke pri sebi.

(3) Izvajalec javne službe mora zagotoviti prevzemanje mešanih komunalnih odpadkov na območju občine v skladu s sprejetim letnim programom ravnanja z ločeno zbranimi frakcijami iz tretjega odstavka 13. člena tega odloka.

1. **člen**

**(velikost in število obveznih posod za posamezne uporabnike)**

(1) Velikost in število obveznih posod oziroma zabojnikov za posamezne uporabnike odpadkov določi izvajalec javne službe. Glede na pogostnost prevzemanja odpadkov iz tretjega odstavka prejšnjega člena se število obveznih posod ali zabojnikov in njihovo velikost določi z upoštevanjem predvidene najmanjše količine prepuščenih odpadkov in števila povzročiteljev odpadkov skladno z merili, določenimi s tehničnim pravilnikom.

(2) Kadar zaradi prostorskih ali tehničnih razlogov ni mogoče zagotoviti zadostnega števila prevzemnih mest za namestitev posod ali zabojnikov za vse uporabnike, se za zbiranje mešanih komunalni odpadkov določijo skupne posode ali zabojniki, katerih število in velikost določi izvajalec javne službe skladno z merili, določenimi s tehničnim pravilnikom.

(3) Uporabniki so dolžni na svoje stroške zagotoviti nabavo in vzdrževanje tipiziranih posod, zabojnikov ali vrečk za prepuščanje mešanih komunalnih odpadkov na prevzemnih mestih.

(4) Če količina prepuščenih odpadkov redno presega prostornino posod ali zabojnikov za odpadke, lahko izvajalec javne službe določi ustrezno povečanje prostornine posode ali zabojnika oz. povečanje števila posod ali zabojnikov.

1. **člen**

**(prevzemna mesta)**

(1) Prevzemna mesta se praviloma določijo na javnih površinah, če se s tem ne ogroža njihova splošna raba. Če prevzemnega mesta ni mogoče določiti na javni površini, se prevzemno mesto lahko določi tudi na zasebnem zemljišču uporabnika.

(2) Prevzemno mesto je lahko oddaljeno največ 50 metrov od roba prometne poti smetarskega vozila.

(3) Prevzemno mesto določi uporabnik v soglasju z izvajalcem javne službe. Če do soglasja ne pride, določi prevzemno mesto na predlog katere koli stranke pristojni organ občinske uprave.

1. **člen**

**(zbirna mesta)**

(1) V času do predvidenega prevzema mešanih komunalnih odpadkov se odpadki zbirajo v posodah ali zabojnikih, ki so nameščeni na zasebnih površinah ali v zasebnih prostorih pri uporabnikih (zbirna mesta). Uporabniki morajo zagotoviti, da se odpadki zbirajo na način, ki ne povzroča emisije vonjav in onesnaževanja okolice.

(2) Uporabnik mora pred predvidenim časom prevzemanja mešanih komunalnih odpadkov zagotoviti, da se posoda ali zabojnik prestavi z zbirnega mesta na prevzemno mesto, po prevzemu odpadkov pa prazne posode ali zabojnike še isti dan vrne na zbirno mesto.

(3) Če s tem soglaša izvajalec javne službe, so lahko prevzemna mesta hkrati tudi zbirna mesta.

1. **člen**

**(zbirni center)**

(1) V zbirnem centru izvajalec javne službe v okviru obratovalnega časa zagotavlja ločeno zbiranje v zabojnikih in posodah za naslednje frakcije:

* papir in lepenko vseh vrst in velikosti, vključno z odpadno embalažo iz papirja in lepenke,
* steklo vseh velikosti in oblik, vključno z odpadno embalažo iz stekla,
* plastiko, vključno z odpadno embalažo iz plastike ali sestavljenih plastičnih materialov,
* odpadkov iz kovin, vključno z odpadno embalažo iz kovin,
* les, vključno z odpadno embalažo iz lesa,
* oblačila,
* tekstil,
* jedilno olje in maščobe,
* barve, črnila, lepila in smole, ki ne vsebujejo nevarnih snovi,
* detergenti, ki ne vsebujejo nevarnih snovi,
* baterije in akumulatorje, ki niso razvrščene v skupine 16 06 01, 16 06 02 ali 16 06 03 v klasifikacijskem seznamu odpadkov, določenem v predpisu o ravnanju z odpadki,
* električno in elektronsko opremo, ki ne vsebujejo nevarnih snovi in
* kosovne odpadke.

(2) V zbirnem centru lahko prepustijo odpadke vsi, ki imajo status uporabnika iz gospodinjstva.

1. **člen**

**(ureditev in vzdrževanje zbirnega centra)**

(1) Izvajalec javne službe mora zbirni center urediti in vzdrževati tako, da:

# povzročitelji komunalnih odpadkov lahko nedvoumno ugotovijo, katere vrste frakcij se v zbirnem centru zbirajo,

# se ločeno zbrane frakcije v zbirnem centru oddajajo, razvrščajo in začasno hranijo tako, da je možna njihova ponovna uporaba, predelava ali odstranjevanje skladno s predpisi, in

# na kraju zbirnega centra in v njegovi okolici ne prihaja do onesnaževanja okolja.

# (2) Izvajalec javne službe mora zagotavljati reden prevzem v zbirnem centru zbranih frakcij in jih v začasno skladiščenje, predelavo ali odstranjevanje odpremljati s tako opremljenimi vozili, da nakladanje in razkladanje odpadkov ne povzroča prašenja in povzroča čim manj hrupa, med prevozom pa ne prihaja do raztresanja odpadkov.

1. **člen**

**(prevzemanje kosovnih odpadkov)**

(1) V okviru javne službe mora biti v vsakem naselju ne glede na število prebivalcev najmanj enkrat v koledarskem letu zagotovljeno prevzemanje kosovnih odpadkov od vrat do vrat oziroma na prevzemnih mestih kosovnih odpadkov, ki jih določi izvajalec javne službe v obvestilu iz tretjega odstavka tega člena.

# (2)  V okviru prevzema kosovnih odpadkov iz prejšnjega odstavka mora biti zagotovljeno tudi prevzemanje opreme, ki se uporablja v gospodinjstvu in vsebuje nevarne snovi.

# (3) Izvajalec javne službe mora povzročitelje komunalnih odpadkov najmanj štirinajst dni pred prevzemom iz prejšnjih odstavkov obvestiti o času in načinu prevzema z naznanilom, objavljenim na krajevno običajen način.

(4) Imetniki kosovnih odpadkov morajo preden prepustijo te odpadke izvajalcu javne službe zagotoviti, da se kosovni odpadek večjih dimenzij razstavi na več kosov tako, da posamezni kos odpadka vsebuje pretežno eno ločeno frakcijo in ni pretežak ali prevelik za ročno nakladanje na vozilo za prevoz kosovnih odpadkov.

1. **člen**

**(javne prireditve)**

(1) Za čas trajanja javne prireditve na prostem, na kateri se pričakuje več kot 1000 udeležencev, mora organizator na kraju prireditve zagotoviti posode ali zabojnike za ločeno zbiranje ločenih frakcij iz prve in druge alineje prvega odstavka 12. člena tega odloka ter ločeno zbiranje mešanih komunalnih odpadkov. Če se na prireditvi pričakuje manj kot 500 udeležencev mora organizator zagotoviti posode ali zabojnike za mešane komunalne odpadke. Podrobneje dogovorita vrsto in obseg storitve javne službe organizator prireditve in izvajalec javne službe s pogodbo.

(2) Organizatorji so dolžni obvestiti izvajalca javne službe o nameravani prireditvi najmanj štirinajst dni pred datumom izvedbe prireditve.

1. **člen**

**(ukrepanje v primeru nepravilno odloženih odpadkov)**

(1) Če so na zemljišču v lasti občine ali države nezakonito odloženi komunalni odpadki, odredi občinska inšpekcija izvajalcu javne službe njihovo odstranitev, ta pa jih mora odstraniti v skladu s predpisi o ravnanju z odpadki na račun lastnika zemljišča, v primeru, da izvaja posest nad zemljiščem druga oseba, pa na račun osebe, ki izvaja posest. Pritožba zoper odločbo ne zadrži njene izvršitve.

(2) Če se kasneje odkrije povzročitelja nezakonito odloženih odpadkov, ima občina pravico in dolžnost od njega izterjati vračilo stroškov iz prejšnjega odstavka.

(3) Če so odpadki nezakonito odloženi na zemljišču v lasti osebe zasebnega prava, odredi odstranitev komunalnih odpadkov občinska inšpekcija lastniku ali drugemu posestniku zemljišča. Pritožba zoper odločbo ne zadrži njene izvršitve.

3.1.2 Obdelava komunalnih odpadkov

1. **člen**

**(obdelava komunalnih odpadkov)**

V okviru javne službe po tem odloku se zagotavljajo storitve obdelave komunalnih odpadkov v skladu s predpisi, ki urejajo ravnanje s komunalnimi odpadki.

1. **člen**

**(razvrščanje komunalnih odpadkov)**

V okviru javne službe se z izvornim razvrščanjem komunalnih odpadkov zagotavlja predhodno ločevanje komunalnih odpadkov na osnovne frakcije:

* odpadna komunalna embalaža (vse frakcije),
* druge ločene frakcije (papir, steklo, kovine), ki niso odpadna komunalna embalaža,
* biološki odpadki,
* kosovni odpadki,
* nevarni odpadki.
1. **člen**

**(tehtanje komunalnih odpadkov)**

V okviru javne službe se zagotavljajo storitve tehtanja:

* mešanih komunalnih odpadkov,
* ostankov odpadkov, ki se odlagajo na odlagališče nenevarnih odpadkov,
* odpadne embalaže po vrstah, katero mora izvajalec javne službe skladno s predpisi oddati osebi za ravnanje z odpadno embalažo,
* ločene frakcije, ki gredo v predelavo,
* nevarne frakcije, ki gredo v predelavo ali odstranjevanje,
* vsake pošiljke odpadnih jedilnih olj, ki se oddajo v predelavo,
* drugih odpadkov, kadar je to določeno s predpisi, ki urejajo ravnanje z odpadki.

3.1.4 Odlaganje ostankov predelave ali odstranjevanja komunalnih odpadkov

1. **člen**

**(odlaganje ostankov predelave ali odstranjevanje odpadkov)**

(1) Odpadke je dovoljeno odlagati samo na odlagališčih v skladu z določili predpisa, ki ureja odlaganje odpadkov na odlagališčih.

(2) Odlagati je dovoljeno samo obdelane odpadke.

(3) Ne glede na določbo prejšnjega odstavka je brez predhodne obdelave dovoljeno odlagati inertne odpadke, kadar njihova obdelava tehnično ni izvedljiva, ali druge odpadke, če njihova obdelava, s katero se zmanjša količina ali nevarnosti za človekovo zdravje ali okolje, ne prispeva k namenu, da se v celotnem obdobju trajanja odlagališča zmanjšajo učinki škodljivih vplivov na okolje, zlasti zaradi vplivov onesnaževanja z emisijami snovi v površinske vode, podzemne vode, tla in zrak, in v zvezi z globalnim onesnaženjem okolja zmanjšajo emisije toplogrednih plinov in preprečijo tveganja za zdravje ljudi.

(4) Za obdelane komunalne odpadke se štejejo mešani komunalni odpadki, ki so obdelani v sortirnicah mešanih komunalnih odpadkov ali na centru za ravnanje s komunalnimi odpadki.

4 Pogoji za zagotavljanje in uporabo storitev javne službe

1. **člen**

**(pogoji obratovanja)**

(1) Izvajalec javne službe mora pri opravljanju javne službe zagotoviti:

* nabavo in vzdrževanje opreme iz 39. člena tega odloka;
* redno higiensko vzdrževanje opreme iz prejšnje alineje, vključno z rednim razkuževanjem in pranjem;
* urejanje in vzdrževanje prostorov, na katerih je nameščena oprema zbiralnic in zbirnih centrov;
* zagotavljanje podatkov ter sporočanje podatkov o zbranih komunalnih odpadkih skladno s predpisi, ki urejajo ravnanje z odpadki;
* evidentiranje števila prevzemov posod za vsako posamezno prevzemno mesto po posameznem imetniku odpadkov;
* druge pogoje obratovanja v skladu s tem odlokom in predpisi, ki urejajo ravnanje s komunalnimi odpadki.

(2) Izvajalec javne službe mora z odpadki ravnati tako, da ni ogroženo človekovo zdravje in da ravnanje ne povzroča škodljivih vplivov na okolje, zlasti:

* čezmernega obremenjevanja voda, zraka in tal,
* čezmernega obremenjevanja s hrupom in neprijetnimi vonjavami,
* škodljivih vplivov na območje, na katerih je predpisan poseben pravni režim v skladu s predpisi, ki urejajo ohranjanje narave,
* škodljivih vplivov na krajino ali območja, zavarovana v skladu s predpisi, ki urejejajo kulturno dediščino.
1. **člen**

**(register prevzemnih mest)**

(1) Izvajalec javne službe mora voditi register prevzemnih mest z naslednjimi podatki:

* lokacija prevzemnega mesta za mešane komunalne odpadke,
* identifikacijska oznaka iz katastra stavb za vsako posamezno stavbo ali del stavbe, v kateri nastajajo mešani komunalni odpadki,
* ulica in hišna številka stavbe.

(2) V registru prevzemnih mest se vodijo tudi naslednji podatki, ki so potrebni za določitev cene in obračun storitev javne službe:

* firma oziroma ime ter sedež oziroma prebivališče uporabnikov,
* število članov posameznega gospodinjstva v stavbi,
* število zaposlenih in dejavnost za pravne osebe in fizične osebe (s.p.), ki opravljajo gospodarsko ali negospodarsko dejavnost;
* velikost in število posod ali zabojnikov oziroma delež na skupni posodi ali zabojniku po posameznem uporabniku,
* količina prevzetih mešanih komunalnih odpadkov po posameznem uporabniku.
1. **člen**

**(javna obvestila)**

(1) Izvajalec javne službe mora povzročitelje komunalnih odpadkov na območju, za katerega uredi zbiralnico ločenih frakcij ali zbiralnico nevarnih frakcij ali zbirni center, z naznanilom v sredstvih javnega obveščanja in na druge krajevno običajne načine obvestiti o:

* lokaciji zbiralnice ali zbirnega centra;
* času obratovanja zbiralnice nevarnih frakcij ali zbirnega centra;
* ločenih ali nevarnih frakcijah, ki se prepuščajo;
* načinu prepuščanja ali oddajanja ločeno zbranih frakcij;
* načinu predvidene obdelave ali oddajanja ločeno zbranih frakcij;
* drugih pogojih za prevzem.

(2) Izvajalec javne službe mora povzročitelje bioloških odpadkov na območju, za katerega uredi prevzemanje bioloških odpadkov, z javnim naznanilom v sredstvih javnega obveščanja in na druge krajevno običajne načine obvestiti o:

* območju in načinu prepuščanja bioloških odpadkov;
* drugih pogojih za prepuščanje bioloških odpadkov;
* pogojih, pod katerimi se zbrani bioloških odpadki oddajajo v obdelavo, obveščanje pa ponoviti vsakih šest mesecev.
1. **člen**

**(redno obveščanje)**

(1) Izvajalec javne službe je dolžan v sredstvih javnega obveščanja in na druge krajevno običajne načine redno obveščati in na druge načine seznanjati uporabnike, da naj:

* izločijo iz komunalnih odpadkov čim več ločenih frakcij in jih prepuščajo v embalažnih vrečah, zbiralnicah ločenih frakcij ali zbirnih centrih,
* izločijo iz komunalnih odpadkov nevarne frakcije in jih oddajajo v zbirnih centrih ali premičnih zbiralnicah nevarnih frakcij,
* prepuščajo ločene frakcije, ki so onesnažene z nevarnimi snovmi ali v katerih so zmešani nevarni odpadki, kot nevarne frakcije,
* hranijo ločene in nevarne frakcije varno in neškodljivo za okolje, dokler jih ne prepustijo ali oddajo izvajalcu javne službe,
* ne mešajo ločenih ali nevarnih frakcij z drugimi komunalnimi odpadki tako, da jih ni možno izločati pri razvrščanju komunalnih odpadkov v sortirnici,
* prepuščajo odpadna zdravila, odpadna olja ali druge ločene ali nevarne frakcije, za katere je zbiranje s predpisom urejeno na poseben način, tako kot je predpisano,
* prepuščajo kosovne odpadke in opremo, ki se uporablja v gospodinjstvih in vsebuje nevarne snovi, na prevzemnih mestih ali v zbirnih centrih in

# razstavijo kosovni odpadek večjih dimenzij tako, da posamezni kos vsebuje pretežno eno ločeno frakcijo in ni pretežak ali prevelik za ročno nakladanje na vozilo za prevoz kosovnih odpadkov.

(2)Izvajalec javne službe mora povzročitelje bioloških odpadkov v sredstvih javnega obveščanja in na druge krajevno običajne načine redno obveščati o:

* prepovedi mešanja bioloških odpadkov z drugimi komunalnimi odpadki, vključno z zelenim vrtnim odpadom;
* izločanju vseh bioloških odpadkov iz komunalnih odpadkov in njihovem obveznem prepuščanju izvajalcu javne službe kot ločeno zbrano frakcijo ali o možnosti lastne predelave v kompost v hišnih kompostnikih;
* varni in za okolje neškodljivi hrambi bioloških odpadkov pred prepustitvijo izvajalcu javne službe.

5 Pravice in obveznosti uporabnikov javne službe

1. **člen**

**(pravice uporabnikov)**

(1) Uporabniki imajo pravico:

* do trajnega, nemotenega in kvalitetnega zagotavljanja storitev javne službe, ki je enako dostopna vsem uporabnikom na območju občine po posameznih kategorijah uporabnikov,
* do uporabe skupne posode ali zabojnika za mešane komunalne odpadke pod pogojem, da izvajalcu javne službe predložijo soglasja vseh uporabnikov skupne posode,
* do uskladitve velikosti ali števila posod skladno z evidentiranim številom opravljenih prevzemov odpadkov, vendar ne več kot enkrat letno.

(2) Izvajalec javne službe odobri zmanjšanje velikosti in/ali števila posod oziroma zabojnikov za odpadke na podlagi zahteve uporabnika iz 3. alineje prejšnjega odstavka pod pogojem, da:

* prostornina obstoječe posode ali zabojnika ni manjša od prostornine najmanjše količine komunalnih odpadkov, določene na podlagi tehničnega pravilnika oziroma če število posod ni manjše od števila posod, določenega na podlagi istega pravilnika, in če
* ugotovi, da so se v obdobju zadnjih šestih mesecev komunalni odpadki prepuščali na prevzemnem mestu te stavbe v zaprtih in ne popolnoma polnih posodah.
1. **člen**

**(obveznosti uporabnikov)**

Uporabniki imajo obveznost:

* obvestiti izvajalca javne službe o spremembah, ki vplivajo na obračun cene storitev javne službe na posebnem obrazcu najkasneje v 8 dneh po nastanku spremembe;
* redno prepuščati komunalne odpadke in jih ločevati skladno z zagotovljenimi storitvami javne službe;
* zagotoviti, da so posode ali zabojniki in vreče na dan prevzema nameščeni na prevzemnem mestu;
* zagotoviti, da so pokrovi posod ali zabojnikov na prevzemnih mestih zaprti;
* vzdrževati čistočo na prevzemnih mestih, razen kadar izvajalec javne službe onesnaži prevzemno mesto;
* zagotoviti izvajalcu javne službe neoviran dostop do prevzemnega mesta;
* uporabljati storitve izvajalca javne službe v skladu z določili tega odloka, tehničnega pravilnika in drugih predpisov, ki urejajo ravnanje s komunalnimi odpadki.
1. **člen**

**(prepovedi)**

Imetnikom odpadkov je prepovedano:

* prepuščati odpadke v posodah ali zabojnikih za ločeno zbiranje frakcij, ki niso namenjene tem odpadkom;
* mešati nevarne frakcije z ločenimi frakcijami ali s preostalimi mešanimi komunalnimi odpadki ali mešati posamezne nevarne frakcije med seboj;
* prepuščati odpadne prenosne baterije in akumulatorje kot mešani komunalni odpadek;
* prepuščati odpadno električno in elektronsko opremo kot mešani komunalni odpadek;
* sežigati in/ali odlagati odpadke v objektih ali na zemljiščih, ki niso namenjeni za odstranjevanje komunalnih odpadkov;
* nameščati posode ali zabojnike za odpadke zunaj predvidenega prevzemnega mesta;
* odlagati odpadke ob posodah ali zabojnikih;
* prepuščati odpadke v vrečkah, ki niso namenjene prepuščanju komunalnih odpadkov;
* brskanje po posodah ali zabojnikih ter razmetavanje odpadkov;
* pisati na posode ali zabojnike ter lepiti plakate nanje;
* opustiti uporabo storitev javne službe,
* ravnati s komunalnimi odpadki v nasprotju z določili tega odloka, tehničnega pravilnika in drugih predpisov, ki urejajo ravnanje s komunalnimi odpadki.

(2) Sežiganje vseh vrst komunalnih odpadkov je prepovedano, vključno z vrtnimi odpadki iz gospodinjstev.

6 Financiranje javne službe

1. **člen**

**(viri financiranja storitev javne službe)**

Viri financiranja storitev javne službe so:

* plačila uporabnikov za storitev javne službe,
* sredstva od prodaje ločenih frakcij,
* drugi viri, določeni s predpisom lokalne skupnosti ali zakonom oziroma na njegovi podlagi sprejetem predpisu.
1. **člen**

**(viri financiranja javne infrastrukture)**

Viri financiranja infrastrukture so sredstva:

* iz plačil uporabnikov storitev javne službe,
* iz proračuna občine,
* iz dotacij, donacij in subvencij,
* iz dolgoročnega kreditiranja,
* iz drugih virov določenih z zakonom ali odlokom občine.

7 Vrsta in obseg objektov in opreme, potrebnih za izvajanje javne službe

1. **člen**

**(infrastruktura lokalnega pomena v lasti občine)**

(1) Infrastrukturo lokalnega pomena, potrebno za izvajanje javne službe, ki je lastnina občine, sestavljajo:

* zemljišča in objekti zbiralnic;
* zemljišča in objekti zbirnih centrov;
* zemljišča in objekti prevzemnih mest na javnih površinah.

(2) Objekte iz prvega odstavka tega člena lahko pod enakimi, z zakonom, tem odlokom in drugimi občinskimi predpisi določenimi pogoji, uporablja vsakdo.

(3) Uporaba objektov in naprav iz prvega odstavka tega člena je obvezna na vseh območjih, kjer se izvaja dejavnost javne službe.

1. **člen**

**(oprema izvajalca javne službe)**

Opremo, ki je potrebna za izvajanje javne službe, v lasti izvajalca javne službe, sestavljajo:

* vozila za prevoz vseh vrst odpadkov,
* delovni stroji,
* premične zbiralnice nevarnih frakcij,
* posode in zabojniki za prepuščanje ločenih frakcij v zbiralnicah,
* vozila in naprave za pranje in vzdrževanje posod in zabojnikov,
* druge premične in nepremične stvari, namenjene izvajanju storitev javne službe.

8 Cene storitev javne službe

1. **člen**

**(oblikovanje cen)**

(1) Cene storitev javne službe se oblikujejo v skladu z določili veljavnega predpisa o oblikovanju cen storitev obveznih gospodarskih javnih služb varstva okolja.

(2) Uporabniki so dolžni obvestiti izvajalca javne službe o vsaki spremembi, ki vpliva na obračun storitev javne službe v roku osmih dni od nastanka spremembe.

9 Nadzor

1. **člen**

**(nadzorni organ)**

(1) Nadzor nad izvajanjem določil tega odloka izvaja pristojni občinski inšpekcijski organ.

(2) Pri izvajanju nadzora lahko pristojni občinski inšpekcijski organ izdaja odločbe ter odreja druge ukrepe, katerih namen je zagotoviti izvrševanje določb tega odloka.

(3) Pristojni občinski inšpekcijski organ ima pravico kadarkoli vpogledati v evidence, ki jih je dolžan voditi izvajalec javne službe, pri čemer je dolžan spoštovati določila zakona, ki ureja varstvo osebnih podatkov.

10 Javna pooblastila izvajalca javne službe

1. **člen**

 **(javna pooblastila izvajalca javne službe)**

Izvajalec javne službe v okviru storitev javne službe odloča o pravicah in obveznostih uporabnikov določenih s tem odlokom. Za izvajanje nalog iz prejšnjega odstavka tega člena mora imeti izvajalec javne službe zaposleno osebo z opravljenim strokovnim izpitom iz upravnega postopka.

11 Predpisi, sprejeti na podlagi tega odloka

1. **člen**

 **(tehnični pravilnik)**

(1) Na predlog izvajalca javne službe sprejme občinski svet tehnični pravilnik o ravnanju s komunalnimi odpadki v občini (v nadaljevanju: tehnični pravilnik).

(2) Pravilnik iz prejšnjega odstavka tega člena obsega:

* opredelitev tehnologije ravnanja z odpadki;
* tehnologijo, pogoje in način ločenega zbiranja odpadkov;
* tipizacijo predpisanih posod za odpadke, vključno z merili za določanje izhodiščne prostornine posod za posamezne kategorije uporabnikov;
* tipizacijo namenskih predpisanih vreč za odpadke in pogoje njihove uporabe;
* minimalne standarde za določitev prevzemnih mest in zbiralnic, vključno s skupnimi prevzemnimi mesti na nedostopnih krajih;
* podrobnejše pogoje prepuščanja komunalnih odpadkov v zbirnih centrih;
* podrobnejšo vsebino katastra zbirnih in prevzemnih mest, zbiralnic in zbirnih centrov;
* druge pogoje glede minimalnih oskrbovalnih standardov, ki so potrebni za ravnanje z odpadki skladno s predpisi in nemoteno opravljanje javne službe.

(3) Tehnični pravilnik, njegove spremembe in dopolnitve se objavijo v uradnem glasilu občine in začnejo veljati petnajsti dan po objavi.

12 Kazenske določbe

1. **člen**

**(prekrški uporabnikov)**

(1) Z globo 1.200 evrov se kaznuje za prekršek pravna oseba, če:

* v roku ne obvesti izvajalca javne službe o pridobitvi statusa uporabnika (tretji odstavek 11. člena);
* na zahtevo izvajalca javne službe ne nabavi ali vzdržuje posode ali zabojnika (tretji odstavek 18. člena);
* ne zagotovi zbiranja odpadkov na zbirnem mestu tako, da se prepreči nastanek emisij vonjav in onesnaževanje okolice (prvi odstavek 20. člena),
* ne odstrani prazne posode ali zabojnika iz prevzemnega mesta po prevzemu odpadkov (drugi odstavek 20. člena),
* če organizator prireditve ne obvesti izvajalca javne službe o nameravani prireditvi najmanj štirinajst (14) dni pred datumom izvedbe prireditve (drugi odstavek 24. člena),
* če redno ne prepušča komunalnih odpadkov in jih ločuje v skladu z zagotovljenimi storitvami javne službe (druga alineja 34. člena),
* ne zagotovi neoviranega dostopa izvajalcu javne službe do prevzemnega mesta (šesta alineja 34. člena),
* prepušča odpadke v posodah ali zabojnikih za ločeno zbiranje frakcij, ki niso namenjene tem odpadkom (prva alineja 35. člena),
* meša nevarne frakcije z ločenimi frakcijami ali komunalnimi odpadki ali meša posamezne nevarne frakcije med seboj (druga alineja 35. člena),
* prepušča odpadne prenosne baterije ali akumulatorje kot mešani komunalni odpadek (tretja alineja 35. člena),
* prepušča odpadno električno ali elektronsko opremo kot mešani komunalni odpadek (četrta alineja 35. člena),
* sežiga ali odlaga odpadke v objektih ali na zemljiščih, ki niso namenjeni za odstranjevanje komunalnih odpadkov (peta alineja 35. člena),
* namešča posode ali zabojnike za odpadke zunaj predvidenega mesta (šesta alineja 35. člena),
* odlaga odpadke ob posodah ali zabojnikih (sedma alineja 35. člena),
* prepušča odpadke v vrečkah, ki niso namenjene prepuščanju komunalnih odpadkov (osma alineja 35. člena),
* brska po posodah ali zabojnkih ter razmetava odpadke (deveta alineja 35. člena),
* piše na posode ali zabojnike za ločene frakcije ter lepi plakate nanje (deseta alineja 35. člena),
* opusti uporabo storitev javne službe (11. alineja 35. člena),
* ravna s komunalnimi odpadki v nasprotju z določili tega odloka, tehničnega pravilnika in drugih predpisov, ki urejajo ravnanje s komunalnimi odpadki (enajsta alineja 35. člena),
* ne obvesti izvajalca javne službe o vsaki spremembi, ki vpliva na obračun storitev javne službe v roku osmih dni od nastanka spremembe (drugi odstavek 42. člena).

(2) Z globo 200 evrov se za prekršek iz prvega odstavka tega člena kaznuje odgovorna oseba pravne osebe ali samostojnega podjetnika posameznika.

(3) Z globo 200 se za prekršek iz prvega odstavka tega člena kaznuje tudi odgovorna oseba pravne osebe ali odgovorna oseba samostojnega podjetnika posameznika.

(4) Z globo 200 se za prekršek iz prvega odstavka tega člena kaznuje posameznika.

13 Prehodne in končne določbe

1. **člen**

**(prenehanje veljavnosti)**

Z dnem uveljavitve tega odloka preneha veljati Odlok o načinu opravljanja obveznih lokalnih gospodarskih javnih služb zbiranja in prevoza komunalnih odpadkov in odlaganja ostankov predelave ali odstranjevanja komunalnih odpadkov na območju Občine Majšperk (Uradni list RS, št. 107/2005, 29/2007).

1. **člen**

**(začetek veljavnosti)**

Ta odlok začne veljati petnajsti dan po objavi v Uradnem listu RS.

Številka:

Datum:

Občina Majšperk

Darinka Fakin, županja

Obrazložitev k osnutku Odloka o načinu opravljanja lokalne gospodarske javne službe ravnanja s komunalnimi odpadki v Občini Majšperk

**Obrazložitev:**

**K preambuli**

V skladu z določilom 61. člena Zakona o lokalni samoupravi /ZLS/ (Uradni list RS, št.94/2007-uradno prečiščeno besedilo, 76/2008, 79/2009, 51/2010) občina zagotavlja opravljanjejavnih služb, za katere je tako določeno z zakonom (lokalne javne službe). Zakon o varstvu okolja /ZVO-1/ (Uradni list RS, št. 39/2006-UPB1, 49/2006-ZMetD, 66/2006 Odl. US: U-I-51/06-10, 33/2007-ZPNačrt, 57/2008-ZFO-1, 108/2009) v prvem odstavku 149. člena določa, da so obvezne občinske gospodarske javne službe varstva okolja: • zbiranje komunalnih odpadkov, • prevoz komunalnih odpadkov, • obdelava mešanih komunalnih odpadkov in • odlaganje ostankov predelave ali odstranjevanja komunalnih odpadkov, ki pa so predmet urejanja tega odloka. Kot je določeno z 62. členom Zakona o lokalni samoupravi /ZLS/ način in pogoje opravljanja lokalnih javnih služb predpiše občina, če zakon ne določa drugače. Vsebinsko enako določilo zasledimo v 3. členu Zakona o gospodarskih javnih službah /ZGJS/ (Uradni list RS, št. 32/1993, 30/1998-ZZLPPO, 127/2006-ZJZP, 38/2010-ZUKN, 57/2011), ki v drugem odstavku določa, da način opravljanja lokalne gospodarske javne službe predpiše lokalna skupnost (občina) z odlokom tako, da je zagotovljeno njihovo izvajanje v okviru funkcionalno in prostorsko zaokroženih oskrbovalnih sistemov. Z navedenim predpisom se za posamezno gospodarsko javno službo določi: • organizacijska in prostorska zasnova njenega opravljanja po vrstah in številu izvajalcev (v režijskem obratu, javnem gospodarskem zavodu, javnem podjetju, na podlagi koncesije); • vrsta in obseg javnih dobrin ter njihova prostorska razporeditev; • pogoji za zagotavljanje in uporabo javnih dobrin; • pravice in obveznosti uporabnikov; • viri financiranja gospodarske javne službe in način njihovega oblikovanja; • vrsta in obseg objektov in naprav, potrebnih za izvajanje gospodarske javne službe, ki so lastnina lokalne skupnosti ter del javne lastnine, ki je javno dobro in varstvo, ki ga uživa: • drugi elementi pomembni za opravljanje in razvoj gospodarske javne službe.

1 Splošne določbe

1. **(uporaba izrazov)**

Besedilo je oblikovano v skladu z določili Zakona o uresničevanju načela enakega obravavanja /ZUNEO/ (Uradni list RS, št. 93/2007-UPB-1), ki v 7. členu določa, da mora občinski svet v okviru svoje pristojnosti ustvarjati pogoje za enako obravnavanje oseb ne glede na katerokoli osebno okoliščino z ozveščanjem in spremljanjem položaja na tem področju ter z ukrepi normativne in politične narave.

1. **(javna služba)**

Z odlokom se na podlagi določila drugega odstavka 3. člena Zakona o lokalnih gospodarskih javnih službah /ZGJS/ določa način opravljanja s 149. členom Zakona o varstvu okolja /ZVO-1/ določeno obvezno občinsko gospodarsko javno službo zbiranja komunalnih odpadkov, prevoza komunalnih odpadkov, obdelave mešanih komunalnih odpadkov in odlaganja ostankov predelave ali odstranjevanja komunalnih odpadkov na območju občine.

1. **(vsebina odloka)**

Besedilo je oblikovano na podlagi določila 7. člena Zakona o gospodarskih javnih službah /ZGJS/, ki določa, da se z odlokom o načinu opravljanja lokalne gospodarske javne službe za posamezno gospodarsko javno službo določi:

* organizacijska in prostorska zasnova njihovega opravljanja po vrstah in številu izvajalcev (v režijskem obratu, javnem gospodarskem zavodu, javnem podjetju, na podlagi koncesije);
* vrsta in obseg javnih dobrin ter njihova prostorska razporeditev,
* pogoji za zagotavljanje in uporabo javnih dobrin;
* pravice in obveznosti uporabnikov;
* viri financiranja gospodarskih javnih služb in način njihovega oblikovanja;
* vrsta in obseg objektov in naprav, potrebnih za izvajanje gospodarske javne službe, ki so lastnina lokalne skupnosti ter del javne lastnine, ki j javno dobro in varstvo, ki ga užica;
* drugi elementi pomembni za opravljanje in razvoj gospodarske dejavnosti.
1. **(cilji ravnanja s komunalnimi odpadki)**

Besedilo je oblikovano na podlagi določila drugega odstavka 2. člena Zakona o varstvu okolja /ZVO-1/, ki določa, da so cilji varstva okolja zlasti: 1. preprečevanje in zmanjšanje obremenjevanja okolja; 2. ohranjanja in izboljševanja kakovosti okolja; 3. trajnostna raba naravnih virov; 4. zmanjšanje rabe energije in večja uporaba obnovljivih virov energije; 5. odpravljanje posledic obremenjevanja okolja, izboljšanja porušenega naravnega ravnovesja in ponovono vzpostavljanje njegovih regeneracijskih sposobnosti; 6. povečanje snovne učinkovitosti proizvodnje in potrošnje ter 7. opuščanje in nadomeščanje uporabe nevarnih snovi.

1. **(uporaba predpisov)**

Z besedilom se predvideva t.i. subsidiarna uporaba določil predpisov s področja varstva okolja za vsa vprašanja, ki s tem odlokom niso urejena. Na tem mestu moramo opomniti, da v skladu z določilom tretjega odstavka 149. člena Zakona o varstvu okolja /ZVO-1/ vlada podrobneje predpiše: • vrste nalog, ki se izvajajo v okviru občinskih javnih služb varstva okolja ter • metodologijo za oblikovanje cen, oskrbovalne standarde in tehnične, vzdrževalne, organizacijske ter druge ukrepe in normative za opravljanje občinskih javnih služb varstva okolja. Podobno določilo zasledimo tudi v tretjem odstavku 3. člena Zakona o gospodarskih javnih službah /ZGJS/, ki določa, da se tehnični, oskrbovalni, stroškovni, organizacijski in drugi standardi ter normativi za opravljanje gospodarskih javnih služb urejajo s predpisi pristojnih ministrov.

1. **(pojmi)**

Besedilo določa pomen pojmov, uporabljenih v odloku.

1. **(strokovnotehnične, organizacijske in razvojne naloge)**

Besedilo je oblikovano na podlagi določila 12. člena Zakona o gospodarskih javnih službah /ZGJS/, ki določa, da so strokovnotehnične, organizacijske in razvojne naloge na področju gospodarskih javnih služb naloge, ki se nanašajo na:

* razvoj, načrtovanje in pospeševanje gospodarskih javnih služb,
* investicijsko načrtovanje in gospodarjenje z objekti in napravami, potrebnimi za izvajanje gospodarskih javnih služb,
* postopke ustanavljanja in organiziranja javnih podjetij, javnih gospodarskih zavodov in režijskih obratov,
* postopke podeljevanja koncesij in izbire koncesionarjev,
* strokovni nadzor nad izvajalci gospodarskih javnih služb,
* financiranje gospodarskih javnih služb,
* določanje pogojev in dajanje soglasij k dovoljenjem za posege v prostor in okolje, če ti zadevajo infrastrukturne objekte in naprave gospodarskih javnih služb, če to ni kot javno pooblastilo preneseno na izvajalce gospodarskih javnih služb,
* dajanje predpisanih dovoljenj za priključitev na infrastrukturne objekte in naprave gospodarskih javnih služb, če ni to kot javno pooblastilo preneseno na izvajalce gospodarskih javnih služb.

Kot je določeno z drugim odstavkom navedenega 12. člena Zakona o gospodarskih javnih službah /ZGJS/ se lahko naloge iz navedene prve in druge alineje poveri za to usposobljeni organizaciji. V drugem odstavku smo na tej pravni podlagi predvideli možnost, da se navedene naloge iz prve in druge alineje lahko poveri izvajalcu javne službe.

1. **(subsidiarno ukrepanje)**

Besedilo je oblikovano na podlagi določila 11. člena Zakona o varstvu okolja /ZVO-1/, ki določa načelo subsidiarnega ukrepanja. V skladu z navedenim členom občina skrbi za odpravo posledic čezmerne obremenitve okolja zaradi ravnanja s komunalnimi odpadki in krije stroške odprave teh posledic, če jih ni mogoče naprtiti določenim ali določljivim povzročiteljem ali ni pravne podlage za naložitev obveznosti povzročitelju obremenitve ali posledic ni mogoče drugače odpraviti. Če se v navedenem primeru povzročitelj ugotovi kasneje, ima občina pravico in dolžnost izterjati vračilo navedenih stroškov.

2 Organizacijska in prostorska zasnova opravljanja javne službe

1. **(oblika opravljanja javne službe)**

Besedilo prvega odstavka je oblikovano na podlagi določila 6. člena Zakona o gospodarskih javnih službah /ZGJS/, ki določa, da lahko lokalna skupnost zagotavlja gospodarske javne službe z dajanjem koncesij.

3 Vrsta in obseg storitev javne službe ter njihova prostorska razporeditev

3.1 Vrsta in obseg storitev javne službe

1. **(vrsta in obseg storitev javne službe)**

Besedilo prvega odstavka je oblikovano na podlagi določila 149. člena Zakona o varstvu okolja /ZVO-1/, ki določa obvezne občinske gospodarske javne službe varstva okolja in v skladu z določili veljavne Uredbe o odpadkih (Uradni list RS, št. 103/2011), ki določa pravila ravnanja in druge pogoje za preprečevanje ali zmanjševanje škodljivih vplivov nastajanja odpadkov in ravnanja z njimi (1. člen Uredbe).

Prva alineja prvega odstavka je oblikovana na podlagi določila drugega odstavka 4. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe za izločanje ločenih frakcij zagotoviti:

* ločeno zbiranje in prevzemanje v zbiralnicah ločenih frakcij,
* ločeno zbiranje in prevzemanje v zbirnih centrih,
* prevzemanje kosovnih odpadkov v zbirnih cesntrih in na prevzemnih mestih kosovnih odpadkov,
* razvrščanje zbirnih odpadkov v sortirnici.

Besedilo drugega odstavka je oblikovano na podlagi določila prvega odstavka 5. člena Zakona o gospodarskih javnih službah /ZGJS/, ki določa, da so javne dobrine pod enakimi z zakonom ali odlokom lokane skupnosti določenimi pogoji dostopne vsakomur.

1. **(uporabniki storitev javne službe)**

Besedilo prvega odstavka je oblikovano na podlagi določila drugega odstavka 5. člena Zakona o gospodarskih javnih službah /ZGJS/, ki določa, da je uporaba javnih dobrin, ki se zagotavljajo z obveznimi gospodarskimi javnimi službami obvezna, če zakon ali na njegovi podlagi izdan predpis za posamezne primere ne določa drugače.

Besedila drugega, tretjega, četrtega, petega in šestega odstavka odstavka so oblikovana na podlagi določila sedme točke 3. člena Uredbe o odpadkih, ki določa, da je imetnik odpadkov povzročitelj odpadkov ali pravna ali fizična oseba, ki ima odpadke v posesti. Pozročitelj odpadkov pa je oseba, katere delovanje ali dejavnost povzroča nastajanje odpadkov (izvirni povzročitelj odpadkov), ali oseba, ki izvaja predobdelavo, mešanje ali druge postopka, s katerimi se spremenijo lastnosti ali sestava teh odpadkov.

3.1.1 Zbiranje in prevoz komunalnih odpadkov

1. **(ločeno zbiranje komunalnih odpadkov)**

Besedilo je oblikovano na podlagi določila 18. člena Uredbe o odpadkih, ki določa, da je odpadke iz papirja, kovine, plastike in stekla treba zbirati ločeno. Ločeno je treba zbirati tudi odpadke, za katere je vzpostavljen sistem ločenega zbiranja v skladu s posebnim predpisom, ki ureja ravnanje s posameznim tokom ali vrsto odpadka. Poleg navedenih odpadkov je treba ločeno zbirati tudi druge odpadke in jih ne mešati z drugimi odpadki ali drugimi materiali z drugačnimi lastnostmi, kot jih imajo odpadki, če to zahteva predelavo in pripravo za ponovno uporabo ali poenstavitev ali izboljšanje predelave, pa je to tehnično in okoljsko izvedljivo ter gospodarno.

Besedilo prvega odstavkaje oblikovano v skladu z določili veljavne Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa najmanjši obseg in vsebino ravnanja z ločeno zbranimi frakcijami, ki morata biti zagotovljena v okviru opravljanja obvezne javne službe ravnanja s komunalnimi odpadki (1. člen Odredbe). V skladu z določilom 6. člena navedene Odredbe je treba v okviru javne službe v naseljih urediti zbiralnice ločenih frakcij, opremljene za ločeno zbiranje:

* papirja in drobne lepenke, vključno z drobno odpadno embalažo iz papirja ali lepenke,
* drobne odpadne embalaže iz stekla,
* drobne odpadne embalaže iz plastnike ali sestavljenih materialov in drobne odpadne embalaže iz kovine.

Navedene zbiralnice je treba praviloma urediti v stanovanjskih območjih, pa tudi ob večjih trgovinah ali trgovskih centrih, zdravstvenih domovih, bolnišnicah, šolah in otroških vrtcih. Na območju mestnega jedra ali večjega stanovanjskega naselja je treba urediti zbiralnico na vsakih 500 prebivalcev (6. člen Odredbe).

Ob navedenem mora izvajalec javne službe na podlagi določila drugega odstavka 5. člena Uredbe o ravnanju z biološko razgradljivimi kuhinjskimi odpadki in zelenim vrtnim odpadom (Uradni list RS, št. 39/2010) zagotoviti, da se v okviru opravljanja javne službe, kuhinjski odpadki, ki nastajajo pri povzročiteljih kuhinjskih odpadkov iz gospodinjstev, zbirajo v posebnem zabojniku ali posodi na način, določen s prepdisi lokalne skupnosti.

Drugi odstavek je oblikovan na podlagi določila tretjega odstavka 6. člena veljavne Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe za izločanje nevarnih frakcij zagotoviti:

* ločeno zbiranje in prevzemanje v zbiralnicah nevarnih frakcij,
* ločeno zbiranje in prevzemanje v premičnih zbiralnicah nevarnih frakcij,
* prevzem opreme, ki se uporablja v gospodinjstvu in vsebuje nevarne snovi, in
* razvrščanje zbranih komunalnih odpadkov v sortirnici.

Z besedilom tretjega odstavka je določeno, da se ostanki komunalnih odpadkov, ki se ne zbirajo ločeno, zbirajo kot mešani komunalni odpadki.

Z besedilom se določa način prepuščanja komunalnih odpadkov izvajalcu javne službe.

1. **(prevzemanje ločeno zbranih frakcij)**

Besedilo prvega odstavka je oblikovano na podlagi določila drugega odstavka 4. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe za izločanje ločenih frakcij zagotoviti:

* ločeno zbiranje in prevzemanje v zbiralnicah ločenih frakcij,
* ločeno zbiranje in prevzemanje v zbirnih centrih,
* prevzemanje kosovnih odpadkov v zbirnih centrih in na prevzemnih mestih kosovnih odpadkov,
* razvrščanje zbirnih odpadkov v sortirnici.

Besedilo drugega odstavka je oblikovano na podlagi določila tretjega odstavka 6. člena veljavne Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe za izločanje nevarnih frakcij zagotoviti:

* ločeno zbiranje in prevzemanje v zbiralnicah nevarnih frakcij,
* ločeno zbiranje in prevzemanje v premičnih zbiralnicah nevarnih frakcij,
* prevzem opreme, ki se uporablja v gospodinjstvu in vsebuje nevarne snovi, in
* razvrščanje zbranih komunalnih odpadkov v sortirnici.

Besedilo tretjega odstavka je oblikovano na podlagi določila 23. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe ravnanje z ločeno zbranimi frakcijami zagotavljati skladno s programom ravnanja z ločeno zbranimi frakcijami, v katerem se določita obseg in vsebina ravnanja ter način zagotavljanja storitev. Navedeni program pa mora vsebovati predvsem podatke o:

* naseljih in številu prebivalcev, katerim se zagotavlja storitev javne službe,
* celotni količini komunalnih odpadkov, ki nastajajo na območju izvajanja javne službe, in količinah posameznih ločenih in nevarnih frakcij,
* zbiralnicah ločenih in nevarnih frakcij in zbirnih centrih v posameznih naseljih,
* prevzemanju nevarnih frakcij s premično zbiralnico,
* tipu in oznakah zabojnikov za posamezne ločene ali nevarne frakcije ter označbi zbiralnic in zbirnih centrov,
* pogostosti prevzemanja frakcij v zbiralnicah in zbirnih centrih,
* prevzemanju kosovnih odpadkov in opreme, ki se uporablja v gospodinjstvu in vsebuje nevarne snovi, na prevzemnih mestih,
* vzdrževanju in čiščenju zabojnikov in ukrepih za preprečevanje onesnaževanja okolja v zbiralnicah in zbirnih centrih,
* rednem obveščanju in drugih načinih seznanjanja povzročiteljev komunalnih odpadkov o načinu zbiranja ločenih in nevarnih frakcij,
* razvrščanju komunalnih odpadkov v sortirnicah za izločanje ločenih in nevarnih frakcij,
* predvideni predelavi ali odstranjevanju ločenih ali nevarnih frakcij in
* načinu oddajanja ločenih in nevarnih frakcij, ki so odpadna embalaža, družbi za ravnanje z odpadno embalažo in količini te embalaže.
1. **(zbiralnice ločenih frakcij)**

Besedilo prvega in drugega odstavka je oblikovano na podlagi določila 6. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da je potrebno v okviru javne službe v naseljih urediti zbiralnice ločenih frkacij. Zbiralnice je treba praviloma urediti v stanovanjskih območjih, pa tudi ob večjih trgovinah ali trgovskih centrih, zdravstvenih domovih, bolnišnicah, šolah in otroških vrtcih. Na območju mestnega jedra ali večjega stanovanjskega naselja je treba urediti zbiralnico na vsakih 500 prebivalcev.

Z besedilom tretjega odstavka se določa način prevoza frakcij v zbirni center.

Z besedilo četrtega odstavka je dopuščeno, da lahko izvajalec javne službe, ne glede na določila predhodnih odstavkov, organizira prevzemanje ločenih frakcij po sistemu “od vrat do vrat”.

1. **(zbiralnice ločenih frakcij)**

Besedilo prvega odstavka je oblikovano na podlagi določila 11. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da je treba v okviru javne službe za ločeno zbiranje nevarnih frakcij urediti in opremiti najmanj:

* eno zbiralnico nevarnih frakcij v naselju z več kot 25.000 prebivalci,
* dve zbiralnici nevarnih frakcij v naselju z več kot 60.000 prebivalci,
* eno zbiralnico nevarnih frakcij na vsakih 60.000 prebivalcev v naselju z več kot 100.000 prebivalci.

Besedilo drugega, tretjega in četrtega odstavka je oblikovano na podlagi določila 12. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da je treba v naseljih z več kot 1.000 prebivalci, v katerih ni zbiralnice nevarnih frakcij, v okviru javne službe zagotoviti ločeno zbiranje teh frakcij najmanj enkrat v koledarskem letu s premično zbiralnico nevarnih frakcij. Če je premična zbiralnica tovorno vozilo, mora njegov postanek v posameznem naselju trajati vsaj tri ure. Odredba še določa, da mora izvajalec javne službe povzročitelje komunalnih odpadkov v naseljih najmanj 14 dni pred ločenim zbiranjem nevarnih frakcij v premični zbiralnici obvestiti o času in načinu prevzema z naznanilom, objavljenim na krajevno običajen način.

1. **(urejanje in vzdrževanje zbiralnic)**

Z besedilom prvega odstavka se določa način ureditve zbiralnic, ki se uredijo na javnih površinah lokalnega pomena, ki so dostopne za transportna vozila, če se s tem ne ogroža njihova splošna raba. Kadar pa bi bila lahko zaradi ureditve zbiralnice ogrožena splošna raba javne površine, občina zagotovi drugo primerno javno površino.

Z besedilom drugega odstavka se določa obveznost izvajalca javne službe, ki mora zbiralnice opremiti z zabojniki ali posodami za ločeno zbiranje komunalnih odpadkov. Izvajalec javne službe mora določiti tipe in oznake zabojnikov ali posod za posamezne ločene in nevarne frakcije ter označbe zbiralnic določiti s tehničnim pravilnikom.

Besedilo tretjega odstavka je oblikovano na podlagi določila prvega odstavka 13. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe zbiralnice ločenih frakcij in zbiralnice nevarnih frakcij urediti in vzdrževati tako, da:

* povzročitelj komunalnih odpadkov lahko nedvoumno ugotovijo, katere vrste frakcij se v zbiralnici zbirajo,
* se ločene frakcije prepuščajo in začasno hranijo tako, da je možna njihova ponovna uporaba, predelava ali odstranjevanje skladno s predpisi,
* na kraju zbiralnice ne prihaja do onesnaževanja okolja in
* lahko ločene frakcije prepuščajo vsi povzročitelji komunalnih odpadkov ne glede na njihovo prebivališče.

Besedilo četrtega odstavka je oblikovano na podlagi določila drugega odstavka 13. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora v zbiralnicah nevarnih frakcij, ki jih oddajajo povzročitelji komunalnih odpadkov, prevzemati za ločeno zbiranje in začasno skladiščenje teh frakcij usposobljena oseba.

Besedilo petega odstavka je oblikovano na podlagi določila tretjega odstavka 13. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe prepuščene ločene frakcije in oddane nevarne frakcije v zbiralnicah redno prevzemati in jih v začasno skladiščenje, predelavo ali odstranjevanja odpremljati s tako opremeljenimi vozili, da nakladanje in razkladanje odpadkov ne povzroča prašenja in povzroča čim manj hrupa, med prevozom pa ne prihaja do raztresanja odpadkov.

1. **(prevzemanje mešanih komunalnih odpadkov)**

Z besedilom prvega in drugega se določa način prevzemanja mešanih komunalnih odpadkov.

Z besedilom tretjega odstavka se določa čas prevzema mešanih komunalnih odpadkov na območju občine.

Z besedilom četrtega odstavka se določa prepoved izvajalcu javnih služb, ki ne sme prevzemati mešanih komunalnih odpadkov, če je v njih tudi odpadna embalaža, ki ni komunalni odpadek.

1. **(velikost in število obveznih posod za posamezne uporabnike)**

Z besedilom se določa velikost in število posod oziroma zabojnikov za posamezne uporabnike odpadkov.

1. **(prevzemna mesta)**

Z besedilom je določen način določitve prevzemnih mest.

1. **(zbirna mesta)**

Z besedilom je določen način zbiranja odpadkov na zbirnih mestih.

1. **(zbirni center)**

Besedilo prvega odstavka je oblikovano na podlagi določila 14. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da je treba v okviru javne službe urediti zbirne centre, opremljene za ločeno zbiranje:

* papirja in lepenke vseh vrst in velikosti, vključno z odpadno embalažo iz papirja in lepenke,
* stekla vseh velikosti in oblik, vključno z odpadno embalažo iz stekla,
* plastike, vključno z odpadno embalažo iz plastike ali sestavljenih materialov,
* odpadkov iz kovin, vključno z odpadno embalažo iz kovin,
* lesa, vključno z odpadno embalažo iz lesa,
* oblačil,
* tekstila,
* jedilnega olja in maščob,
* barv, črnila, lepil in smol, ki ne vsebujejo nevarnih snovi,
* baterij in akumulatorjev, ki niso razvrščene v skupine 16 06 1, 16 06 2 ali 16 06 03 v klasifikacijskem seznamu odpadkov, določenem v predpisu o ravnanju z odpadki,
* električne in elektronske opreme, ki ne vsebuje nevarnih snovi, in
* kosovnih odpadkov.

Besedilo drugega odstavka je oblikovano na podlagi določila 15. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da je treba na območju občine in za vsako naselje z več kot 8.000 prebivalci urediti najmanj en zbirni center. Za naselja z več kot 25.000 prebivalci je treba urediti najmanj dva zbirna centra, za naselje z več kot 100.000 prebivalci pa najmanj en zbirni center na vsakih 80.000 prebivalcev.

Z besedilom tretjega odstavka je določeno, da lahko v zbirnem centru prepustijo odpadke vsi, ki imajo status uporabnika.

1. **(ureditev in vzdrževanje zbirnega centra)**

Besedilo prvega in drugega odstavka je oblikovano na podlagi določila 16. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe zbirni center urediti in vzdrževati tako, da:

* povzročitelji komunalnih odpadkov lahko nedvoumno ugotovijo, katere vrste frakcij se v zbirnem centru zbirajo,
* se ločeno zbrane frakcije v zbirnem centru oddajajo, razvrščajo in začasno hranijo tako, da je možna njihova ponovna uporaba, predelava ali odstranjevanje skladno s predpisi, in
* na kraju zbirnega centra in v njegovi okolici ne prihaja do onesnaževanja okolja.

Izvajalec javne službe mora zagotavljati reden prevzem v zbirnem centru zbranih frakcij in jih v začasno skladiščenje, predelavo ali odstranjevanje odpremljati s tako opremljenimi vozili, da nakladanje in razkladanje odpadkov ne povzroča prašenja in povzroča čim manj hrupa, med prevozom pa ne prihaja do raztresanja odpadkov.

1. **(prevzemanje kosovnih odpadkov)**

Besedilo prvega, drugega in tretjega odstavka je oblikovano na podlagi določila 18. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora biti v okviru javne službe v vsakem naselju ne glede na število prebivalcev najmanj enkrat v koledarskem letu zagotovljeno tudi prevzemanje kosovnih odpadkov na prevzemnih mestih kosovnih odpadkov. V okviru prevzema kosovnih odpadkov mora biti zagotovljeno tudi prevzemanje opreme, ki se uporablja v gospodinjstvu in vsebuje nevarne snovi. Izvajalec javne službe pa mora povzročitelje komunalnih odpadkov najmanj štirinajst dni pred prevzemom kosovnih odpadkov obvestiti o času in načinu prevzema z naznanilom, objavljenim na krajevno običajen način.

Besedilo četrtega odstavka je oblikovano na podlagi določila osme alineje 19. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da je potrebno povzročitelje komunalnih odpadkov v zvezi z opravljanjem javne službe redno obveščati in na druge načine seznanjati, da naj razstavijo kosovni odpadek večjih dimenzij tako, da posamezni kos vsebuje pretežno eno ločeno frakcijo in ni pretežak ali prevelik za ročno nakladanje na vozilo za prevoz kosovnih odpadkov.

1. **(javne prireditve)**

Besedilo je oblikovano na podlagi določila 10. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da je treba za čas trajanja javne prireditve na prostem, na kateri se pričakuje več kot 1.000 udeležencev, na kraju prireditve zagotoviti ureditev posebnih zabojnikov vsaj za ločeno zbiranje papirja in drobne lepenke, vključno z drobno odpadno embalažo iz papirja ali lepenke ter drobne odpadne embalaže iz stekla, tako, da jih organizator prireditve izvajalcu javne službe odda ločeno od ostalih odpadkov. Z besedilom je določeno, da se o vrsti in obsegu storitev javne službe organizator prireditve in izvajalec javne službe podrobneje dogovorita s pogodbo.

Z besedilom drugega odstavka se določa obveznost organizatorjev prireditev, ki so dolžni o nameravani prireditvi obvestiti izvajalca javne službe najmanj štirinajst dni pred datumom izvedbe prireditve.

1. **(ukrepanje v primeru nepravilno odloženih odpadkov)**

Besedilo je oblikovano na podlagi določila 157.a člena Zakona o varstvu okolja /ZVO-1/, ki določa,da občinska inšpekcija, v primeru če so na zemljišču v lasti države ali občine nezakonito odloženikomunalni odpadki, odredi izvajalcu javne službe ravnanja s komunalnimi odpadki njihovo odstranitev,ta pa jih mora odstraniti v skladu s predpisom o ravnanju z odpadki. Pritožba zoper odločbo pa nezadrži njene izvršitve. Stroške odstranitve odpadkov nosi lastnik zemljišča, v primeru, da izvaja posestdruga oseba, pa oseba, ki izvaja posest. Če policija ali inšpekcija odkrije povzročitelja nezakonitoodloženih odpadkov, imata občina ali država pravico in dolžnost od njega izterjati vračilo navedenihstroškov. Če pa so odpadki nezakonito odloženi na zemljišču v lasti osebe zasebnega prava, odrediodstranitev komunalnih odpadkov občinska, drugih odpadkov pa državna inšpekcija lastniku ali drugemuposestniku zemljišča. Pritožba zoper odločbo ne zadrži njene izvršitve.

3.1.2 Obdelava komunalnih odpadkov

1. **(obdelava komunalnih odpadkov)**

Besedilo je oblikovano na podlagi določila prvega odstavka 5. člena Uredbe o ravnanju z odpadki (Uradni list RS, št. 34/2008), ki določa, da je odpadke treba obdelati.

1. **(razvrščanje komunalnih odpadkov)**

Z besedilom se določa način izvornega razvrščanja komunalnih odpadkov.

1. **(tehtanje komunalnih odpadkov)**

Besedilo je oblikovano na podlagi določila 22. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe zagotoviti, da je stehtana vsaka pošiljka:

* odpadne embalaže, katero skladno z določilom 21. člena Odredbe odda družbi za ravnanje z odpadno embalažo,
* ločene frakcije, ki gre v predelavo, in
* nevarne frakcije, ki gre v predelavo ali odstranjevanje.

Za vsako pošiljko mora izvajalec javne službe pridobiti potrdilo o predaji ali imeti evidenčni list, če je ta predpisan.

Ob navedenem mora izvajalec javne službe na podlagi določila petega odstavka 10. člena Uredbe o ravnanju z biološko razgradljivimi kuhinjskimi odpadki in zelenim vrtnim odpadom (Uradni list RS, št. 39/2010) zagotoviti tehtanje vsake pošiljke kuhinjskih odpadkov, ki jo prevzame in odda v predelavo.

3.1.3 Odlaganje ostankov predelave ali odstranjevanja komunalnih odpadkov

1. **(odlaganje ostankov predelave ali odstranjevanje odpadkov)**

Besedilo prvega odstavka je oblikovano na podlagi določila prvega odstavka 5. člena Uredbe o odlaganju odpadkov na odlagališčih (Uradni list RS, št. 61/2011), ki določa, da je odpadke dovoljeno odlagati samo na odlagališčih.

Besedilo drugega odstavka je oblikovano na podlagi določila drugega odstavka 5. člena navedene Uredbe o odlaganju odpadkov na odlagališčih, ki določa, da je dovoljeno odlagati samo obdelane odpadke.

Besedilo tretjega odstavka je oblikovano na podlagi določila tretjega odstavka 5. člena Uredbe o odlaganju odpadkov na odlagališčih, ki določa, da je, ne glede na določila prejšnjih dveh odstavkov, brez predhodne obdelave dovoljeno odlagati intertne odpadke, kadar njihova obdelava tehnično ni izvedljiva, ali druge odpadke, če njihova obdelava, s katero se zmanjša količina ali nevarnosti za človelovo zdravje ali okolje, ne prispeva k namenom iz prvega odstavka 1. člena Uredbe o odlaganju odpadkov na odlagališčih.

Besedilo četrtega odstavka je oblikovano na podlagi določila četrtega odstavka 5. člena Uredbe o odlaganju odpadkov na odlagališčih, ki določa, da se za obdelane komunalne odpadke štejejo mešani komunalni odpadki, ki so obdelani v centru za ravnanje s komunalnimi odpadki. Upravljavec centra mora imeti okoljevarstveno dovoljenje v skladu z zakonom, ki ureja varstvo okolja in predpisi, ki urejajo ravnanje z odpadki.

4 Pogoji za zagotavljanje in uporabo storitev javne službe

1. **(pogoji obratovanja)**

Z besedilom prvega odstavka se določajo obveznosti izvajalca javne službe.

Besedilo drugega odstavka je oblikovano na podlagi določila prvega odstavka 10. člena Uredbe o odpadkih, ki določa, da je z odpadki treba ravnati tako, da ni ogroženo človekovo zdravje in da ravnanje ne povzroča škodljivih vplivov na okolje, zlasti:

* čezmernega obremenjevanja voda, zraka in tal,
* čezmernega obremenjevanja s hrupom in neprijetnimi vonjavami,
* škodljivih vplivov na območje, na katerih je predpisan poseben pravni režim v skladu s predpisi, ki urejajo ohranjanje narave,
* škodljivih vplivov na krajino ali območja, zavarovana v skladu s predpisi, ki urejejajo kulturno dediščino.
1. **(register prevzemnih mest)**

Z besedilom se določa obveznost izvajalca javne službe, ki mora voditi register prevzemnih mest.

1. **(javna obvestila)**

Besedilo prvega odstavka je oblikovano na podlagi določila 17. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe povzročitelje komunalnih odpadkov na območju, za katerega uredi zbiralnico ločenih frakcij ali zbiralnico nevarnih frakcij ali zbirni center, z naznanilom v sredstvih javnega obveščanja in na druge krajevno običajne načine obvestiti o:

* lokaciji zbiralnice ali zbirnega centra;
* času obratovanja zbiralnice nevarnih frakcij ali zbirnega centra;
* ločenih ali nevarnih frakcijah, ki se prepuščajo;
* načinu prepuščanja ali oddajanja ločeno zbranih frakcij;
* načinu predvidene predelave ali oddajanja ločeno zbranih frakcij;
* drugih pogojih za prevzem.

Besedilo drugega odstavka je oblikovano na podlagi določila drugega odstavka 12. člena Uredbe o ravnanju z biološko razgradljivimi kuhinjskimi odpadki (Uradni list RS, št. 68/2008), ki določa, da mora izvajalec javne službe povzročitelje kuhinjskih odpadkov na območju, za katerega uredi prevzemanje kuhinjskih odpadkov, z javnim naznanilom v sredstvih javnega obveščanja in na druge krajevno običajne načine obvestiti o:

* območju in načinu prepuščanja kuhinjskih odpadkov;
* drugih pogojih za prepuščanje kuhinjskih odpadkov;
* pogojih, pod katerimi se zbrani kuhinjski odpadki oddajajo v predelavo, obveščanje pa ponoviti vsakih šest mesecev.
1. **(redno obveščanje)**

Besedilo prvega odstavka je oblikovano na podlagi določila 19. člena Odredbe o ravnanju z ločeno zbranimi frakcijami pri opravljanju javne službe ravnanja s komunalnimi odpadki (Uradni list RS, št. 21/2001), ki določa, da mora izvajalec javne službe povzročitelje komunalnih odpadkov redno obveščati in na druge načine seznanjati, da naj:

* izločijo iz komunalnih odpadkov čim več ločenih frakcij in jih prepuščajo v embalažnih vrečah, zbiralnicah ločenih frakcij ali zbirnih centrih,
* izločijo iz komunalnih odpadkov nevarne frakcije in jih oddajajo v zbiralnicah ali premičnih zbiralnicah nevarnih frakcij,
* prepuščajo ločene frakcije, ki so onesnažene z nevarnimi snovmi ali v katerih so zmešani nevarni odpadki, kot nevarne frakcije,
* hranijo ločene in nevarne frakcije varno in neškodljivo za okolje, dokler jih ne prepustijo ali oddajo izvajalcu javne službe,
* ne mešajo ločenih ali nevarnih frakcij z drugimi komunalnimi odpadki tako, da jih ni možno izločati pri razvrščanju komunalnih odpadkov v sortirnici,
* prepuščajo odpadna zdravila, odpadna olja ali druge ločene ali nevarne frakcije, za katere je zbiranje s predpisom urejeno na poseben način, tako kot je predpisano,
* prepuščajo kosovne odpadke in opremo, ki se uporablja v gospodinjstvih in vsebuje nevarne snovi, na prevzemnih mestih ali v zbirnih centrih in
* razstavijo kosovni odpadek večjih dimenzij tako, da posamezni kos vsebuje pretežno eno ločeno frakcijo in ni pretežak ali prevelik za ročno nakladanje na vozilo za prevoz kosovnih odpadkov.

Besedilo drugega odstavka je oblikovano na podlagi določila tretjega odstavka 12. člena Uredbe o ravnanju z biološko razgradljivimi kuhinjskimi odpadki (Uradni list RS, št. 68/2008), ki določa, da mora izvajalec javne službe povzročitelje kuhinjskih odpadkov redno obveščati in seznanjati o:

* prepovedi mešanja kuhinjskih odpadkov z drugimi komunalnimi odpadki, vključno z zelenim vrtnim odpadom;
* izločanju vseh kuhinjskih odpadkov iz komunalnih odpadkov in njihovem obveznem prepuščanju izvajalcu javne službe kot ločeno zbrano frakcijo ali o možnosti lastne predelave v kompost v hišnih kompostnikih;
* varni in za okolje neškodljivi hrambi kuhinjskih odpadkov pred prepustitvijo izvajalcu javne službe.

5 Pravice in dolžnosti uporabnikov javne službe

1. **(pravice uporabnikov)**

Besedilo prvega odstavka je oblikovano na podlagi določila 5. člena Zakona o gospodarskih javnih službah /ZGJS/, ki določa, da so javne dobrine pod enakimi z zakonom ali odlokom lokalne skupnosti določenimi pogoji dostopne vsakomur.

Besedilo drugega odstavka določa pogoje, pod katerimi lahko izvajalec javne službe odobri zmanjšanje velikosti in/ali števila posod oziroma zabojnikov za odpadke na podlagi zahteve uporabnika.

1. **(obveznosti uporabnikov)**

Z besedilom so določene obveznosti uporabnikov storitev javne službe.

1. **(prevodi)**

Z besedilom so določene prepovedi.

6 Financiranje javne službe

1. **(viri financiranja javne službe)**

Besedilo je oblikovano na podlagi določil 59. in 60. člena Zakona o gospodarskih javnih službah /ZGJS/. V skladu z določilom 59. člena Zakona o gospodarskih javnih službah /ZGJS/ uporabniki za uporabo javnih dobrin, ki so glede na posameznega uporabnika ali glede na določljive skupine uporabnikov izmerljive, plačujejo ceno proizvoda ali storitve, ki je lahko tudi v obliki tarife, takse, nadomestila ali povračila. Navedene ene se lahko subvencionirajo. Z aktom, s katerim se določi subvencioniranje, se določita tudi višina in vir subvencij. Sredstva za subvencije pa se zagotovijo v proračunu občine (60. člen ZGJS).

1. **(viri financiranja infrastrukture)**

Besedilo je oblikovano na podlagi določil Pravilnika o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 68/2009 in na podlagi določila 63. člena Zakona o gospodarskih javnih službah /ZGJS/, ki določa, da se lahko infrastrukturni objekti gospodarskih javnih služb financirajo iz sredstev, dobljenih s kratkoročnimi ali dolgoročnimi posojili.

7 Vrsta in obseg objektov in opreme, potrebnih za izvajanje javne službe

1. **(infrastruktura lokalnega pomena v lasti občine)**

Besedilo je oblikovano na podlagi določila šeste alineje 7. člena Zakona o gospodarskih javnih službah /ZGJS/, ki določa, da se z odlokom o načinu opravljanja javne službe določi tudi vrsta in obseg objektov in naprav, potrebnih za izvajanje gospodarske javne službe, ki so lastnina lokalne skupnosti ter del javne lastnine, ki je javno dobro in varstvo, ki ga uživa.

Z besedilom prvega odstavka je določena infrastruktura lokalnega pomena, potrebna za izvajanje javne službe, ki je lastnina občine.

Besedilo drugega odstavka je oblikovano na podlagi določila prvega in drugega odstavka 9. člena Zakona o gospodarskih javnih službah /ZGJS/, ki določa, da se lahko objekti in naprave, namenjeni za izvajanje obveznih gospodarskih javnih služb, ki so določeni kot javno dobro, uporabljajo samo na način in pod pogoji, določenimi z zakonom. Lokalna skupnost pa lahko predpiše pogoje in način javne, posebne in podrejene rabe objektov in naprav, namenjenih za izvrševanje lokanih gospodarskih javnih služb.

1. **(oprema izvajalca javne službe)**

Z besedilom je določena oprema, ki je potrebna za izvajanje javne službe in je v lasti izvajalca javne službe.

8 Cene storitev javne službe

1. **(oblikovanje cen)**

Besedilo je oblikovano na podlagi določila prvega odstavka 1. člena Pravilnika o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 63/2009), ki določa metodologijo za oblikovanje cen storitev oskrbe s pitno vodo.

9 Nadzor

1. **(nadzorni organ)**

Besedilo je oblikovano na podlagi določila prvega odstavka 50.a člena Zakona o lokalni samoupravi /ZLS/, ki določa, da občinska uprava opravlja nadzorstvo nad izvajanjem občinskih predpisov in drugih aktov, s katerimi občina ureja zadeve iz svoje pristojnosti. Za opravljanje navedenega nadzorstva se v okviru občinske uprave lahko ustanovi občinska inšpekcija. Inšpekcijsko nadzorstvo neposredno opravljajo občinski inšpektorji kot uradne osebe s posebnimi pooblastili in odgovornostmi, v skladu z zakonom, s katerim je urejen inšpekcijski nadzor.

10 Javna pooblastila izvajalca javne službe

1. **(javno pooblastilo izvajalca javne službe)**

Besedilo prvega odstavka je oblikovano na na podlagi določila drugega odstavka 121. člena Ustave Republike Slovenije /Ustava RS/ (Uradni list RS, št. 33I/1991-I, 42/1997, 66/2000, 24/2003, 69/2004, 68/2006), ki določa, da lahko pravne ali fizične osebe z zakonom ali na njegovi podlagi dobijo javno pooblastilo za opravljanje določenih nalog državne uprave. S tem se dopušča možnost, da lahko občine ustanoviteljice izvajalcu javne službe z odlokom podelijo javno pooblastilo za izvrševanje upravnih funcij, ki se nanašajo na opravljanje dejavnosti lokalnih gospodarskih javnih služb. Na tem mestu moramo opomniti, da se javna pooblastila lahko izvršujejo na tri načine, kot to sicer velja za izvrševanje upravnih funkcij, in sicer:

* z izdajanjem splošnih aktov,
* z izdajanjem posamičnih aktov oziroma odločanjem o posamičnih stvareh,
* z opravljanjem materialnih dejanj.

Pooblastilo za izdajanje splošnih aktov obsega pravico nosilca javnega pooblastila, da s svojim splošnim (abstraktnim) aktom na obvezen način, torej kot obvezno pravo, ureja določena vprašanja oziroma razmerja. V tem okviru lahko izvajalci lokalnih gospodarskih javnih služb v skladu s predpisi podobneje urejajo tehnične, oskrbovalne in druge standarde za opravljanje posameznih lokalnih gospodarskih javnih služb.

Pooblastilo za odločanje o posamičnih stvareh je najpogostejša oblika pooblastila, v okviru katere lahko nosile javnega pooblastila s posamičnim aktom odloča o pravicah, obveznostih ali pravnih koristih pravnih oziroma fizičnih oseb. V tej zvezi moramo opomniti, da mora nosilec javnega pooblastila za odločanje v posamičnih stvareh, katerega vsebina je upravna stvar, pri odločanju postopati po določilih veljavnega Zakona o splošnem upravnem postopku /ZUP/ (Uradni list RS, št. 24/2006-UPB2, 105/2006 ZUS-1, 126/2007, 8/2010), če niso posamezna vprašanja tega postopka z zakonom urejena drugače.

Vsebina javnega pooblastila za opravljanje materialnih dejanj je upravna funkcija, ki se izvršuje z realnimi dejanji, kot je npr. vodenje evidenc, izvajanje upravnega nadzora itn.

Besedilo drugega in tretjega odstavka je oblikovano na podlagi določila 12. člena Zakona o gospodarskih javnih službah /ZGJS/, ki določa, da se strokovnotehnične, organizacijske in razvojne naloge na področju gospodarskih javnih služb naloge, ki se nanašajo zlasti na:

* razvoj, načrtovanje in pospeševanje gospodarskih javnih služb,
* investicijsko načrtovanje in gospodarjenje z objekti in napravami, potrebnimi za izvajanje gospodarskih javnih služb,
* postopke ustanavljanja in organiziranja javnih podjetij, javnih gospodarskih zavodov in režijskih obratov,
* postopke podeljevanja koncesij in izbire koncesionarjev,
* strokovni nadzor nad izvajalci gospodarskih javnih služb,
* financiranje gospodarskih javnih služb,
* določanje pogojev in dajanje soglasij k dovoljenjem za posege v prostor in okolje, če ti zadevajo infrastrukturne objekte in naprave gospodarskih javnih služb, če ni to kot javno pooblastilo preneseno na izvajalce gospodarskih javnih služb,
* dajanje predpisanih dovoljenj za priključitev na infrastrukturne objekte in naprave gospodarskih javnih služb, če ni to kot javno pooblastilo preneseno na izvajalce gospodarskih javnih služb.

Naloge iz prve in druge alineje pa se lahko poverijo za to usposobljeni organizaciji ali podjetju.

11 Predpisi, sprejeti na podlagi tega odloka

1. **(tehnični pravilnik)**

Z besedilom se določa pristojnost za sprejem tehničnega pravilnika in njegova vsebina.

12 Kazenske določbe

1. **(prekrški uporabnikov)**

Besedilo je oblikovano na podlagi določila 3. člena veljavnega Zakona o prekrških /ZP-1/, ki določa, da se prekrški lahko določijo z odlokom samoupravne lokalne skupnosti. Z odlokom samoupravne lokalne skupnosti se smejo določiti prekrški in predpisati zanje globe samo v določenem znesku ter samo za kršitve predpisov, ki jih same izdajajo v okviru svojih pristojnosti, če jih zakon ali uredba še ne sankcionirata. V skladu z določilom sedmega odstavka 17. člena veljavnega Zakona o prekrških /ZP-1/ se z odlokom samooupravne lokalne skupnosti (občine) lahko predpiše samo globa v določenem znesku:

za posameznika od 40 do 1.250 eurov;

za samostojnega podjetnika in posameznika, ki opravlja dejavnost, od 100 do 30.000 eurov;

za pravno osebo od 100 do 75.000 eurov, če se pravna oseba po zakonu, ki ureja gospodarske družbe, šteje za srednje veliko ali veliko gospodarsko družbo, pa od 250 do 125.000 eurov;

za odgovorno osebo pravne osebe ali odgovorno osebo samostojnega podjetnika posameznika in za odgovorno osebo v samoupravni lokalni skupnosti od 40 do 2.500 eurov.

13 Prehodne in končne določbe

1. **(prenehanje veljavnosti)**

Z besedilom je določena t.i. abrogacijska (lat. abrogatio = popolna razveljavitev, tudi odprava) klavzula s katero mlajši pravni akt popolnoma razvelljavlja starejši pravni akt.

1. **(objava in začetek veljavnosti)**

Besedilo je oblikovano na podlagi določila 66. člena Zakona o lokalni samoupravi /ZLS/, ki določa, da morajo biti statut in predpisi občine objavljeni, veljati pa začnejo petnajsti dan po objavi, če ni v njih drugače določeno. Statuta in drugi predpisi občine se objavijo v uradnem glasilu.

1. Inštitut IREET (2009) – »Metodologija za oblikovanje in spremljanje cen komunalnih storitev«, študija stanja na področju izvajalcev gospodarskih javnih služb v RS, Zbornica komunalnega gospodarstva - 2009 [↑](#footnote-ref-2)